
MĂSURA 2/3A - COMERȚ INOVATIV ȘI PIEȚE LOCALE ÎN TERITORIUL GAL SIRETUL VERDE
Versiunea 1 - 2020 
Ghidul Solicitantului este un material de informare tehnică a potenţialilor beneficiari ai finanţărilor din Fondul European Agricol pentru Dezvoltare Rurală (FEADR) implementat prin Programul Naţional de Dezvoltare Rurală (PNDR) 2014-2020 Axa  LEADER SDL GAL SIRETUL VERDE şi se constituie în suport informativ complex pentru întocmirea proiectelor conform exigenţelor specifice ale PNDR si SDL GAL SIRETUL VERDE..

Ghidul Solicitantului prezintă regulile pentru pregătirea, elaborarea, editarea şi depunerea proiectului de investiţii si achiziții utilaje si echipamente, precum şi modalitatea de selecţie, aprobare şi derulare a implementării proiectului dumneavoastră.


De asemenea, conţine lista indicativă a tipurilor de investiţii eligibile pentru finanţări din fonduri nerambursabile, documentele, avizele şi acordurile care trebuie prezentate, modelul Cererii de Finanţare, al Studiului de Fezabilitate/Documentaţiei de Avizare a Lucrărilor de Intervenţie şi al Memoriului Justificativ, al Contractului de Finanţare, precum şi alte informaţii utile realizării proiectului şi completării corecte a documentelor necesare. 


Ghidul Solicitantului, precum şi documentele anexate pot suferi rectificări ca urmare a actualizării legislației naţionale şi comunitare sau procedurăle – varianta actualizată a ghidului urmând a fi publicată pe pagina de internet www.siretulverde.ro

DEFINIȚII ȘI ABREVIERI
Solicitant – persoană juridică/ persoană fizică autorizată/ întreprindere individuală/ întreprindere familială, potenţial beneficiar al sprijinului nerambursabil din FEADR; 

Beneficiar – persoană juridică/ persoană fizică autorizată/ întreprindere individuală/ întreprindere familială care a realizat un proiect de investiţii şi care a încheiat un contract de finanţare cu AFIR pentru accesarea fondurilor europene prin FEADR; 

Cererea de Finanţare – reprezintă solicitarea completată electronic pe care potenţialul beneficiar o înaintează pentru aprobarea contractului de finanţare a proiectului de investiţii în vederea obţinerii finanţării nerambursabile; 

Comercializarea produselor agricole, conform definiţiei din R(UE) 651/2014 înseamnă deținerea sau expunerea unui produs agricol în vederea vânzării, a punerii în vânzare, a livrării sau a oricărei alte forme de introducere pe piață, cu excepția primei vânzări de către un producător primar către revânzători sau prelucrători și a oricărei alte activități de pregătire a produsului pentru această primă vânzare; o vânzare efectuată de un producător primar către consumatorii finali este considerată comercializare în cazul în care se desfășoară în localuri distincte, rezervate acestei activități; 

Contribuţia privată – o sumă de bani care reprezintă implicarea financiară obligatorie a persoanei care solicită fonduri nerambursabile și pe care trebuie să o utilizeze în vederea realizării propriului proiect de investiţii. Contribuţia privată reprezintă un anumit procent din valoarea eligibilă a proiectului de investiţii, variabil în funcţie de categoria de beneficiari eligibili şi de tipul investiţiei propuse spre finanţare. Contribuţia privată trebuie să acopere diferenţa dintre cofinanţarea publică (fondurile europene nerambursabile și buget național) și valoarea eligibilă a proiectului. Contribuţia privată poate fi asigurată fie din surse proprii, valabil în cazul potenţialilor beneficiari care deţin deja fondurile necesare pentru contribuţia financiară. Un alt mod de asigurare a cofinanţării private este prin credit bancar sau nebancar, valabil în cazul în care potenţialii beneficiari nu deţin fondurile necesare pentru contribuţia financiară proprie, dar îndeplinesc condiţiile contractării unui credit bancar sau nebancar; 
Cofinanţarea publică – reprezintă fondurile nerambursabile alocate proiectelor de investiţie prin FEADR. Aceasta este asigurată prin contribuţia Uniunii Europene şi a Guvernului României; 

Condiționare – activități de presortare, sortare, calibrare, tăiere, fasonare (tăiere frunze, tulpini și rădăcini – în cazul legumelor și rădăcinoaselor), spălare-zvântare, curățare, ceruire, lustruire, legare, ambalarea, uscarea (a nu se confunda cu deshidratarea care este considerată procesare), depozitarea produselor agricole în condiții controlate (temperatura, umiditate, atmosferă), răcire, spargere, decojire, separare miez de coaja, sortare miez, și alte operațiuni de pregătire a produselor agricole în vederea păstrării și/sau livrării acestora pentru consum în stare proaspătă sau pentru industrializare; -
 Eligibil – reprezintă îndeplinirea condiţiilor şi criteriilor minime de către un solicitant aşa cum sunt precizate în Ghidul solicitantului, Cererea de Finanţare şi Contractul de finanţare pentru FEADR; 
Evaluare – acţiune procedurală prin care documentaţia pentru care se solicită finanţare este analizată pentru verificarea îndeplinirii criteriilor de eligibilitate şi pentru selectarea proiectului în vederea contractării; 

Exploatație agricolă (fermă) – reprezintă o unitate tehnico-economică de sine stătătoare, cu o gestiune unică și care desfășoară activități agricole prin utilizarea suprafețelor agricole și/sau creșterea animalelor sau activități de menținere a terenurilor agricole în bune condiții agricole și de mediu, fie ca activitate principală, fie ca activitate secundară. Exploatația poate fi compusă din una sau mai multe unități de producţie situate pe teritoriul României, utilizate pentru activităţi agricole şi gestionate de un fermier; unitate de sine stătătoare atât tehnic, cât și economic, presupune utilizarea în comun a forței de muncă și a mijloacelor de producție (terenuri, mașini și echipamente agricole, clădiri etc.); gestiunea unică a exploatației agricole înseamnă că există o persoană sau un grup de persoane care are răspunderea juridică și economică a acesteia. 

 Fişa măsurii – descrie motivaţia sprijinului financiar nerambursabil oferit, obiectivele submăsurii, aria de aplicare şi acţiunile prevăzute, tipul de investiţie, menţionează categoriile de beneficiar şi tipul sprijinului; 

 Fonduri nerambursabile – fonduri acordate unei persoane fizice sau juridice în baza unor criterii de eligibilitate pentru realizarea unei investiţii încadrate în aria de finanţare a submăsurii 4.1 şi care nu trebuie returnate – singurele excepţii sunt nerespectarea condiţiilor contractuale şi nerealizarea investiţiei conform proiectului aprobat de AFIR; 

Investiţii colective – Investiții realizate de către cooperative, grupuri de producători sau de parteneriate sprijinite prin intermediul M16, legate de asigurarea cooperării între producători/membri, prin promovarea unor investiții în facilități comune, mai eficiente și profitabile, cum sunt: echipamente, infrastructură și altele. Aceste investiții vor deservi interesul membrilor din cadrul cooperativelor, grupurilor de producători sau parteneriatelor sprijinite prin intermediul M16. 

Investiţie nouă (din punct de vedere al lucrărilor de construcții montaj) – cuprinde lucrările de construcţii-montaj, utilaje, instalaţii, care se realizează pe amplasamente noi, lucrarile pentru construcţiile existente cărora li se schimbă destinaţia sau pentru construcţii nefuncționale/dezafectate; 

Lanț alimentar integrat reprezintă succesiunea de etape și operații din cadrul aceleași unități implicate în producerea, procesarea, distribuția, depozitarea și manipularea produselor agro-alimentare de la productia primară până la comercializare, 

Modernizarea (din punct de vedere al lucrărilor de construcții montaj) – cuprinde lucrările de construcţii şi instalaţii privind retehnologizarea, reutilarea și refacerea sau extinderea construcţiilor existente aferente unităţilor în funcţiune şi cu autorizaţii de funcţionare valabile, fără modificarea destinaţiei iniţiale, inclusiv utilarea/reutilarea cu mașini, utilaje și echipamente necesare unei exploatații agricole pentru producția agricolă primară și, după caz, pentru procesare la nivel de fermă/unitate de producție; 

Modernizarea exploataţiei agricole reprezintă investiţiile de orice tip (noi sau modernizări/extinderi) în unitatea/unităţile de producţie existente care împreună alcătuiesc exploataţia, extinderea activităţii agricole desfăşurate anterior depunerii proiectului cu noi  coduri CAEN în domeniul agricol (adică extinderea profilului agricol), extinderea exploataţiei agricole prin înfiinţarea de noi unităţi de producţie în cadrul aceluiași/aceloraşi cod/uri CAEN. 

 Natura 2000 – reţea ecologică de arii naturale protejate la nivel european, formate din arii speciale de conservare (sit/zonă protejat(ă) pentru conservarea habitatelor naturale de interes comunitar şi/sau a populaţiilor speciilor de interes comunitar, altele decât păsările sălbatice, în conformitate cu reglementările comunitare, prescurtat SAC) și arii de protecţie specială avifaunistică (sit/zonă protejat(ă) pentru conservarea speciilor de păsări sălbatice, în conformitate cu reglementările comunitare, prescurtat SPA) conform Legii nr. 462/ 2001 (pentru aprobarea Ordonanţei de Urgenţă a Guvernului nr. 236/2000 privind regimul ariilor naturale protejate, conservarea habitatelor naturale, a florei şi faunei sălbatice); 

 Potenţial beneficiar – persoană juridică/persoană fizică autorizată care este eligibilă (care îndeplineşte toate condiţiile impuse prin PNDR) pentru accesarea fondurilor europene, dar care nu a încheiat încă un contract de finanţare cu AFIR; 

Politica Agricolă Comună (PAC) – este un set de reguli și mecanisme care reglementează producerea, procesarea şi comercializarea produselor agricole în Uniunea Europeană şi care acordă o atenţie crescândă dezvoltării rurale. Are la bază preţuri comune și organizări comune de piaţă;

Procesarea (prelucrarea) produselor agricole, conform definiţiei din R(UE) 651/2014 ”înseamnă orice operațiune efectuată asupra unui produs agricol care are drept rezultat un produs care este tot un produs agricol, cu excepția activităților desfășurate în exploatațiile agricole, necesare în vederea pregătirii unui produs de origine animală sau vegetală pentru prima vânzare; 

Producția agricolă primară, conform R (UE) 702/2014 înseamnă producția de produse ale solului și ale creșterii animalelor, enumerate în anexa I la tratat, fără a se efectua nicio altă operațiune de modificare a naturii produselor respective. Pot fi asimilate producției agricole primare operațiuni/cheltuieli precum utilaje, înființare/înlocuire plantații pentru struguri de masă, plase antigrindină și antiploaie, drumuri de exploatare în cadrul unității de producție, împrejmuire culturi și plantații perene, echipamente de irigații la nivelul exploatatiei agricole, producerea de energie regenerabilă la nivelul unității de producție pentru consum propriu, depozitare produse agricole primare, condiționare (cu excepția deshidratării care este considerată procesare), centrifugare și alte asemenea operațiuni care nu modifică natura produselor agricole. 

Condiția artificială – reprezintă condiţia creată de solicitant/ beneficiar în vederea obţinerii unor avantaje care contravin obiectivelor legislaţiei în vigoare şi care conduce fie la neacordarea sprijinului, fie la recuperarea sumelor plătite până la momentul descoperirii acesteia, conform prevederilor art 60 din Regulamentul nr 1306/ 2013, cu modificările și completările ulterioare;
Pragul minim – reprezintă pragul sub care niciun proiect (Cerere de Finanțare) nu poate primi finanţare în cadrul unei măsuri;
Grup de Acțiune Locală (GAL) – parteneriat public-privat alcatuit din reprezentanți ai sectoarelor public, privat si societatea civilă;

Implementare proiect – totalitatea activităților derulate de beneficiarul FEADR de la semnarea contractului/deciziei de finanțare până la data depunerii ultimei tranșe de plată;

Măsură - definește aria de finanțare prin care se poate realiza cofinanțarea proiectelor (reprezintă o suma de activități cofinanțate prin fonduri nerambursabile);

Valoarea eligibilă a proiectului  –  suma cheltuielilor  pentru  bunuri, servicii, lucrări care se  încadrează în Lista cheltuielilor eligibile precizată în prezentul manual și care pot fi decontate prin FEADR;  procentul  de  confinanţare publică și  privată  se  calculează  prin  raportare  la  valoarea  eligibilă a proiectului;  

Valoarea neeligibilă a proiectului –  reprezintă  suma  cheltuielilor  pentru  bunuri,  servicii  şi  /  sau  lucrări  care  sunt  încadrate  în  Lista  cheltuielilor  neeligibile  precizată  în  prezentul  manual  şi,  ca  atare,  nu  pot  fi  decontate  prin  FEADR;  cheltuielile  neeligibile  nu  vor  fi  luate  în  calcul  pentru  stabilirea  procentului  de  cofinanţare  publică;  cheltuielile  neeligibile  vor  fi  suportate  financiar  integral de către beneficiarul proiectului;  

Valoarea totală a proiectului  –  suma  cheltuielilor  eligibile  şi  neeligibile  pentru  bunuri,  servicii,  lucrări;

Achiziție  simplă  –  reprezintă  dobândirea,  în  urma  aplicării  unei  proceduri  de licitație, respectiv de selecție de oferte/ conform bazei de date cu prețuri de referință, publicată pe site-ul  AFIR, de către beneficiarul  privat al  finanțării prin PNDR a unor bunuri cum ar fi tractoare, mașini, utilaje și  instalații  tehnologice fără  montaj și  servicii, precum cel  de consultanță, dacă este cazul, prin atribuirea unui contract de achiziție;

Achiziție  complexă  care  prevede  construcții  montaj  –  reprezintă  dobândirea,  în  urma aplicării  unei  proceduri  de licitație, respectiv de selecție de oferte de către beneficiarul finanțării prin PNDR a unor bunuri cum ar fi utilaje și instalații tehnologice cu montaj și/ sau lucrări de construcții și instal ații și servicii prin atribuirea unui contract de achiziție;

Derulare Proiect - reprezintă totalitatea activităților efectuate  de beneficiarul FEADR de l a semnarea  contractului/deciziei  de finanțare până  la  finalul  perioadei  de monitorizare a proiectului;
Implementare Proiect  –  reprezintă  totalitatea  activităților  efectuate de beneficiarul FEADR  de la  semnarea  contractului/deciziei  de finanțare până la data depunerii ultimei tranșe de plată;
Reprezentantul legal – reprezentant al beneficiarului care semnează angajamentele legale, desemnat conform actelor constitutive/statutului beneficiarului;

Strategie de Dezvoltare Locală - Document care stabilește activitatile si resursele necesare pentru dezvoltarea comunitatilor rurale și măsurile specifice zonei LEADER;

LEADER – Masură din cadrulPNDR ce are ca obiectiv dezvoltarea comunităților rurale ca urmare a implementării strategiilor elaborate de către GAL. Provine din limba franceză „Liaisons Entre Actions de Developpement de l’Economie Rurale” – „Legături între Acțiuni pentru Dezvoltarea Economiei Rurale”;

AFIR – Agenția pentru Finanțarea Investițiilor Rurale, instituție publică cu personalitate juridică, subordonată Ministerului Agriculturii și Dezvoltării Rurale – scopul AFIR îl constituie derularea Fondului European Agricol pentru Dezvoltare, atât din punct de vedere tehnic, cât și financiar;

CRFIR – Centrele Regionale pentru Finanțarea Investițiilor Rurale, structură organizatorică la nivelul regiunilor de dezvoltare ale României a AFIR (la nivel național exista 8 centre regionale);

OJFIR – Oficiile Județene pentru Finanțarea Investițiilor Rurale, structură organizatorică la nivel județean a AFIR (la nivel național există 41 Oficii județene);

FEADR – Fondul European Agricol pentru Dezvoltare Rurală, este un instrument de finanțare creat de Uniunea Europeană pentru implementarea Politicii Agricole Comune.

MADR – Ministerul Agriculturii și Dezvoltării Rurale;

PNDR – Programul Național de Dezvoltare Rurală este documentul pe baza căruia va putea fi accesat Fondul European Agricol pentru Dezvoltare Rurală și care respectă liniile directoare strategice de dezvoltare rurală ale Uniunii Europene.

CDRJ - Compartimentul de Dezvoltare Rurală Judeţean

ANSVSA – Autoritatea Națională Sanitară Veterinară și pentru Siguranța Alimentelor;

DSP – Direcția de Sănătate Publică;

DSVSA – Direcția Sanitară Veterinară și pentru Siguranța Alimentelor;

Capitolul 1





 PREVEDERI GENERALE
1.1 Contribuția MĂSURII 2/3A "COMERT INOVATIV SI PIETE LOCALE IN TERITORIUL GAL SIRETUL VERDE"  la obiectivele generale și specifice ale SDL GAL Siretul verde și la domenii de intervenție
Agricultura este o activitate traditională în teritoriul GAL Siretul Verde, însă producția agricolă, mai ales cea de legume și fructe este insuficient valorificată.  Măsura 2/3A din SDL GAL Siretul Verde își propune să vină în sprijinul producătorilor agricoli locali și să îi ajute să acceadă pe noi piețe utilizând forme și mijloace inovative.

Măsura 2/3A "COMERT INOVATIV SI PIETE LOCALE IN TERITORIUL GAL SIRETUL VERDE contribuie la Prioritatea 3: Promovarea organizării lanțului alimentar, inclusiv procesarea și comercializarea produselor agricole, a bunăstării animalelor și a gestionării riscurilor în agricultură.
De asemenea, măsura contribuie la toate cele 3 prioritati locale din Strategia de Dezvoltare Locală a teritoriului GAL Siretul Verde, și anume: 

· -Sporirea atractivității teritoriului prin intarirea identitatii locale si creșterea coeziunii sociale

· Imbunatatirea calității vieții în teritoriu

· Valorificarea durabila a specificului si potentialului local

Masura contribuie la Domeniul de intervenție  DI 3A - Îmbunătățirea competitivității producătorilor primari printr-o mai bună integrare a acestora în lanțul agroalimentar prin intermediul schemelor de calitate, al creșterii valorii adăugate a produselor agricole, al promovării pe piețele locale și în cadrul circuitelor scurte de aprovizionare, al grupurilor și organizațiilor de producători și al organizațiilor interprofesionale.
Măsura 2/3A din SDL Siretul Verde corespunde obiectivelor art. 17 din Reg.(UE) nr.1305/2013 "Investitii in active fizice". 
Măsura contribuie la Obiectivul transversal Inovare atat prin categoriile de acțiuni eligibile propuse cat si prin specificul teritorial/local al intervențiilor, care permit realizarea investiilor atât in UAT-uri comune cât și in UAT-uri orase mici cu o populatie de maxim 20.000 locuitori.
Măsura se află în raport de sinergie și complementaritate cu măsura M1/3A - Scheme de calitate  din Strategia de Dezvoltare locală, amandoua contribuind la Prioritatea 3. Promovarea organizării lanțului alimentar, inclusiv procesarea și comercializarea produselor agricole, a bunăstării animalelor și a gestionării riscurilor în agricultură.
Valoarea adaugata a masurii consta in identificarea de solutii care raspund problemelor locale legate de lipsa pietelor de desfacere  pentru produsele agricole locale.

Măsura de față are în vedere proiecte mixte (investiții și servicii), care vor fi gestionate ca proiecte de investiții, întrucât existența unei componente de investiții conduce la obligația menținerii obiectivelor investiției pentru o perioadă minimă, stabilită în cadrul de implementare național (de ex. proiecte de cooperare).

1.2 Contribuția publică 

Contribuţia publică totală pentru Măsura 2/3A "COMERT INOVATIV SI PIETE LOCALE IN TERITORIUL GAL SIRETUL VERDE"  este de 10.000 euro, din care:
  

- 85 % contribuție europeană – FEADR 
- 15% contribuţia națională de la bugetul de stat pentru regiunile de dezvoltare ale României. 

1.3 Tipul sprijinului 

Sprijinul acordat prin măsura poate lua oricare din următoarele forme:


- Rambursarea costurilor eligibile suportate și plătite efectiv:


- Plăți în avans, cu condiția constituirii unei garanții bancare sau a unei garanții 
echivalente corespunzătoare procentului de 100 % din valoarea avansului, în conformitate cu art. 45 (4) si art. 63 ale Reg. (UE) nr. 1305/2013.

1.4 Sume aplicabile și rata sprijinului

Intensitatea sprijinului în cadrul Măsurii 2/3A - COMERT INOVATIV SI PIETE LOCALE IN TERITORIUL GAL SIRETUL VERDE  va fi de maxim 50%  pentru cheltuielile eligibile din proiect. 
Valoarea sprijinului nerambursabil este de maximum 10.000 de euro. 

Se vor aplica regulile de ajutor de stat, dacă va fi cazul.

1.5  Legislația națională și europeană aplicabilă măsurii

Legislaţia europeană
· REGULAMENTUL (UE) NR. 1303/2013 AL PARLAMENTULUI EUROPEAN ȘI AL CONSILIULUI din 17 decembrie 2013 de stabilire a unor dispoziții comune privind Fondul European Agricol pentru Dezvoltare Rurală, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului;
· REGULAMENTUL (UE) NR. 1305/2013 AL PARLAMENTULUI EUROPEAN ȘI AL CONSILIULUI din 17 decembrie 2013 privind sprijinul pentru dezvoltare rurală acordat din Fondul European Agricol pentru Dezvoltare Rurală (FEADR) și de abrogare a Regulamentului (CE) nr. 1698/2005 al Consiliului;
· REGULAMENTUL DELEGAT (UE) NR. 807/2014 din 11 martie 2014 de completare a Regulamentului (UE) nr. 1305/2013 al Parlamentului European şi al Consiliului privind sprijinul pentru dezvoltare rurală acordat din Fondul european agricol pentru dezvoltare rurală (FEADR) şi de introducere a unor dispoziţii tranzitorii;
· REGULAMENTUL DE PUNERE ÎN APLICARE (UE) NR. 808/2014 al Comisiei din 17 iulie 2014 de stabilire a normelor de aplicare a Regulamentului (UE) nr. 1305/2013 al Parlamentului European şi al Consiliului privind sprijinul pentru dezvoltare rurală acordat din Fondul european agricol pentru dezvoltare rurală (FEADR), cu modificarile si competarile ulterioare;
· Regulamentul nr. 1242/2008 de stabilire a unei tipologii comunitare pentru exploatații agricole
· Regulamentul (UE) nr. 1407/2013 al Comisiei din 18 decembrie 2013 privind aplicarea articolelor 107 și 108 din Tratatul privind funcționarea Uniunii Europene ajutoarelor de minimis Text cu relevanță pentru SEE

· REGULAMENTUL DELEGAT (UE) NR. 480/2014 AL COMISIEI din 3 martie 2014 de completare a Regulamentului (UE) nr. 1303/2013 al Parlamentului European și al Consiliului de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime;
· REGULAMENTUL nr. 215/2014 DE STABILIRE A NORMELOR DE APLICARE a Regulamentului (UE) nr. 1303/2013 al Parlamentului European şi al Consiliului de stabilire a unor dispoziţii comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală şi Fondul european pentru pescuit şi afaceri maritime, precum şi de stabilire a unor dispoziţii generale privind Fondul european de dezvoltare regională, Fondul social european, Fondul de coeziune şi Fondul european pentru pescuit şi afaceri maritime, în ceea ce priveşte metodologiile privind sprijinul pentru obiectivele legate de schimbările climatice, stabilirea obiectivelor de etapă şi a ţintelor în cadrul de performanţă şi nomenclatura categoriilor de intervenţie pentru fondurile structurale şi de investiţii europene, cu modificarile si competarile ulterioare;
· REGULAMENTUL (UE) NR. 1306/2013 AL PARLAMENTULUI EUROPEAN ȘI AL CONSILIULUI din 17 decembrie 2013 privind finanțarea, gestionarea și monitorizarea politicii agricole comune și de abrogare a Regulamentelor (CEE) nr. 352/78, (CE) nr. 165/94, (CE) nr. 2799/98, (CE) nr. 814/2000, (CE) nr. 1290/2005 și (CE) nr. 485/2008 ale Consiliului;
· Regulamentul delegat (UE) nr. 640/2014 de completare a Regulamentului (UE) nr. 1306/2013 al Parlamentului European și al Consiliului în ceea ce privește Sistemul Integrat de Administrare și Control și condițiile pentru refuzarea sau retragerea plăților și pentru sancțiunile administrative aplicabile în cazul plăților directe, al sprijinului pentru dezvoltare rurală și al ecocondiționalității

· REGULAMENTUL (UE) nr. 908/2014 din 6 august 2014 de stabilire a normelor de aplicare a Regulamentului (UE) nr. 1306/2013 al Parlamentului European şi al Consiliului în ceea ce priveşte agenţiile de plăţi şi alte organisme, gestiunea financiară, verificarea conturilor, normele referitoare la controale, valorile mobiliare şi transparenţa;
· REGULAMENTUL DE PUNERE ÎN APLICARE (UE) NR. 809/2014 AL COMISIEI din 17 iulie 2014 de stabilire a normelor de aplicare a Regulamentului (UE) nr. 1306/2013 al Parlamentului European şi al Consiliului în ceea ce priveşte sistemul integrat de administrare şi control, măsurile de dezvoltare rurală şi eco - condiţionalitatea;
· REGULAMENTUL (UE) NR. 1307/2013 AL PARLAMENTUL EUROPEAN ŞI CONSILIUL din 17 decembrie 2013 de stabilire a unor norme privind plăţile directe acordate fermierilor prin scheme de sprijin în cadrul politicii agricole comune şi de abrogare a Regulamentului (CE) nr. 637/2008 al Consiliului şi a Regulamentului (CE) nr. 73/2009 al Consiliului;
Legislaţia naţională

· Programul Național de Dezvoltare Rurală 2014 – 2020, cu modificarile si competarile ulterioare;

· Hotărârea Guvernului nr. 226/2015privind stabilirea cadrului general de implementare a măsurilor programului național de dezvoltare rurală cofinanțate din Fondul European Agricol pentru Dezvoltare Rurală și de la bugetul de stat, cu completarile si modificarile ulterioare;

· Legea Nr. 346/2004 privind stimularea înființării și dezvoltării întreprinderilor mici și mijlocii Legea nr. 31/1990, Legea societăților comerciale, cu modificările și completările ulterioare 
· Legea nr. 566/2004 Legea cooperaţiei agricole, cu modificările şi completările ulterioare

· Legea  1/2005  privind  organizarea  și  funcționarea  cooperației,  cu  modificările  şi  completările ulterioare
· Ordonanța  nr.  37/2005  privind  recunoașterea  și  funcționarea  grupurilor  și  organizațiilor  de producători, pentru comercializarea produselor agricole și silvice
· Hotărârea Guvernului nr. 28/2008 privind aprobarea conținutului-cadru al documentației tehnico- economice aferente investițiilor publice, precum și a structurii și metodologiei de elaborare a devizului general pentru obiective de investitii și lucrări de intervenții

· Hotărârea Guvernului nr. 226/ 2015 privind stabilirea cadrului general de implementare a măsurilor programului naţional de dezvoltare rurală cofinanţate din Fondul European Agricol pentru Dezvoltare Rurală şi de la bugetul de stat.
· Ordonanța de urgență nr. 44/2008 privind desfășurarea activităților economice de către persoanele fizice autorizate, întreprinderile individuale și întreprinderile familiale , cu modificările și completările ulterioare
· Ordonanța 92/2003 privind codul de procedura fiscala, republicata cu modificările şi completările ulterioare;
· Ordinul nr. 135/2010 privind aprobarea Metodologiei de aplicare a evaluării impactului asupra mediului pentru proiecte publice şi private, cu modificările și completările ulterioare
· Hotărârea Guvernului nr. 445/2009 privind evaluarea impactului anumitor proiecte publice şi private asupra mediului, cu modificările și completările ulterioare
· Legea nr. 359/2004 privind simplificarea formalităţilor la înregistrarea în registrul comerţului a persoanelor  fizice,  asociaţiilor  familiale  şi  persoanelor  juridice,  înregistrarea  fiscală  a  acestora, precum şi la autorizarea funcţionării persoanelor juridice, cu modificările si completările ulterioare 

· Legea  nr.  50/1991,  privind  autorizarea  lucrărilor  de  construcţii  cu  modificările  şi  completările ulterioare.
· Ordinul nr. 724/2013 privind atestarea produselor tradiționale
· Ordinul nr. 394/2014 privind atestarea produselor alimentare obținute conform rețetelor consacrate românești
· Ordinul  nr.  181/2012
pentru  aprobarea  regulilor  privind  organizarea  sistemului  de  inspecţie  şi certificare în agricultura ecologică
· Ordinul nr. 1253/2013 pentru aprobarea regulilor privind înregistrarea operatorilor în agricultura ecologică
· Ordonanța de urgență a Guvernului nr. 66/2011 privind revenirea, constatarea și sancționarea neregulilor la 0bținerea și utilizarea fondurilor europene

· Ordonanţa de Urgenţă nr. 49/2015 privind gestionarea financiară a fondurilor europene nerambursabile aferente politicii agricole comune, politicii comune de pescuit şi politicii maritime integrate la nivelul Uniunii Europene, precum şi a fondurilor alocate de la bugetul de stat pentru perioada de programare 2014-2020 şi pentru modificarea şi completarea unor acte normative din domeniul garantării, cu modificarile si competarile ulterioare
· Ordonanţa de Urgenţă nr. 57/2019 privind Codul administrativ
1.5  Aria de aplicabilitate a măsurii 

Aria de aplicabilitate a Măsurii M2/3A este teritoriul acoperit de GAL Siretul Verde, respectiv oraşul Mărăşeşti, comunele Rugineşti, Pufeşti, Garoafa, Vînători, Bilieşti, Suraia şi Vulturu din judeţul Vrancea şi comuna Movileni din judeţul Galaţi.

DEPUNEREA PROIECTELOR

Locul unde vor fi depuse proiectele: Proiectele vor fi depuse la sediul GAL Siretul Verde din comuna Garoafa, str. Principală nr. 29, județul Vrancea. 

Cererea de Finanțare însoţită de anexele tehnice şi administrative va fi depusă în 2 exemplare (1 original si 1 copie), împreuna cu formatul electronic al Cererii de Finanţare si anexele tehnice şi administrative scanate (CD – 2 exemplare). Exemplarele vor fi marcate clar, pe coperta, în partea superioară dreapta, cu „ORIGINAL”, respectiv „COPIE”.

Perioada de depunere a proiectelor – conform apelului de selecție afisat pe site-ul  GAL (varianta detaliată), la sediul GAL (varianta detaliată), la sediile primăriilor partenere GAL (varianta simplificată) şi prin mijloacele de informare mass-media locale (varianta simplificată).

ATENȚIE! Apelul de selecție se lansează cu minimum 30 de zile calendaristice înainte de data limită de depunere a proiectelor, în așa fel încât potențialii beneficiari să aibă timp suficient pentru pregătirea și depunerea acestora.
În ANUNŢUL DE LANSARE A CERERII DE PROIECTE sunt prezentate:

•
Data lansării apelului de selecție;

•
Data limită de depunere a proiectelor;

•
Locul și intervalul orar în care se pot depune proiectele;

•
Fondul disponibil – alocat în acea sesiune, cu următoarele precizări: 

• Suma maximă nerambursabilă care poate fi acordată pentru finanțarea unui proiect; 

• Valoarea maximă eligibilă (sumă nerambursabilă) nu poate depăși 200.000 de euro/proiect și va respectă cuantumul maxim prevăzut în fișa tehnică a măsurii din SDL, dacă acesta este mai mic de 200.000 de euro;
• Intensitatea sprijinului nu poate depăși intensitatea aprobată de către DGDR AM PNDR pentru măsura în cauză, prin aprobarea SDL. Pentru măsurile care se regăsesc în obiectivele măsurilor de dezvoltare rurală (măsurile/sub-măsurile Regulamentului (UE) nr. 1305/2013), intensitatea sprijinului nu poate depăși limita maximă prevăzută în Anexa nr. II la Regulamentul antemenționat. Pentru măsurile cu sprijin forfetar, valoarea sumei nu va depăși limitele cuantumului stabilit în PNDR pentru aceleași tipuri de operațiuni la care se aplică acest tip de sprijin.
• În cazul proiectelor de investiții/sprijin forfertar, modelul de cerere de finanțare specific măsurii din PNDR ale cărei obiective sunt atinse prin proiectul propus, disponibil pe site-ul AFIR (versiune editabilă), pe care trebuie să îl folosească solicitanții; 

• Documentele justificative pe care trebuie să le depună solicitantul odată cu depunerea proiectului în conformitate cu cerințele fișei măsurii din SDL și ale Ghidului solicitantului elaborat de către GAL pentru măsura respectivă. Se vor menționa și documentele justificative pe care trebuie să le depună solicitantul în vederea punctării criteriilor de selecție;

• Cerințele de conformitate și eligibilitate pe care trebuie să le îndeplinească solicitantul, inclusiv metodologia de verificare a acestora; 

• Procedura de selecție aplicată de Comitetul de Selecție al GAL;

• Criteriile de selecție cu punctajele aferente, punctajul minim pentru selectarea unui proiect și criteriile de departajare ale proiectelor cu același punctaj, inclusiv metodologia de verificare a acestora. Punctajele aferente fiecărui criteriu de selecție se stabilesc cu aprobarea Adunării Generale a Asociaților/Consiliului Director (AGA/CD); 

• Data și modul de anunțare a rezultatelor procesului de selecție (notificarea solicitanților, publicărea Raportului de Selecție);

• Datele de contact ale GAL unde solicitanții pot obține informații detaliate;

• Model de Declarație prin care beneficiarul se angajează să raporteze către GAL toate plățile autorizate și rambursate în cadrul proiectului selectat, ce vor fi efectuate de AFIR către beneficiar. Raportarea se va realiza după primirea de la CRFIR a Notificării beneficiarului cu privire la confirmarea plății,  în maximum 5 zile de la data efectuării plății.

Aceste informații vor fi prezentate de către GAL în apelurile de selecție – varianta detaliată, publicată pe pagina de internet a GAL-ului și varianta detaliată, pe suport tipărit la sediul GAL.

Pentru variantele publicate în presă scrisă/presă online/mass media și în variantele afișate la sediul primăriilor UAT membre în GAL, se vor prezenta variante simplificate ale anunțului de selecție, care să cuprindă următoarele informații:

· Data lansării apelului de selecție;

· Măsura lansată prin apelul de selecție – cu tipurile de beneficiari eligibili;

· Fondurile disponibile pentru măsura respectivă;

· Suma maximă nerambursabilă care poate fi acordată pentru un proiect;

· Data limită de primire a proiectelor și locul unde se pot depune proiectele;

· Precizarea că informații detaliate privind accesarea și derularea măsurii sunt cuprinse în Ghidul solicitantului elaborat de GAL pentru măsura respectivă, cu trimitere la pagina de internet a GAL;

· Datele de contact unde solicitanții pot obține informații suplimentare;

· Disponibilitatea la sediul GAL a unei versiuni pe suport tipărit a informațiilor detaliate aferente măsurilor lansate.

   Alocarea pe sesiune: 10.000 euro 
Punctajul minim pe care trebuie să-l obțină un proiect pentru a putea fi finanțat: Pentru această măsură, pragul minim este de 20 puncte și reprezintă pragul sub care niciun proiect nu poate beneficia de finanţare nerambursabilă.

CATEGORIILE DE BENEFICIARI ELIGIBILI
Beneficiarii eligibili pentru sprijinul acordat prin Măsura M2/3A sunt  fermieri organizati din punct de vedere legal, grupuri si organizatii de producatori agricoli,  cooperative agricole.
Beneficiarii indirecți ai măsurii M2/3A - COMERT INOVATIV SI PIETE LOCALE IN TERITORIUL GAL SIRETUL VERDE sunt consumatori din piața locală. 

Categoriile de beneficiari eligibili care pot primi fonduri nerambursabile sunt:

· Persoana fizică autorizată (înfiinţată în baza OUG nr. 44/ 2008) cu modificările și completările ulterioare; 

· Intreprinderi individuale (înfiinţate în baza OUG nr. 44/ 2008) cu modificările și completările ulterioare;

· Intreprinderi familiale (înfiinţate în baza OUG nr. 44/ 2008) cu modificările și completările ulterioare;

· Societate  în  nume  colectiv  –  SNC  (înfiinţată  în  baza  Legii  nr.  31/1990  republicată,  cu modificările și completările ulterioare);

· Societate în  comandită simplă – SCS  (înfiinţată  în baza  Legii nr. 31/ 1990 republicată cu modificările şi completările ulterioare);

· Societate pe acţiuni – SA (înfiinţată în baza Legii nr. 31/ 1990, cu modificarile şi completările ulterioare);

· Societate în comandită pe acţiuni – SCA (înfiinţată în baza Legii nr. 31/ 1990 republicată, cu modificările şi completările ulterioare);

· Societate cu răspundere limitată – SRL (înfiinţată în baza Legii nr. 31/ 1990 republicată, cu modificările şi completările ulterioare);

· Cooperative agricole  înfiinţate în baza  Legii  nr. 566/ 2004, cu modificările  și  completările ulterioare, care deservesc interesele membrilor prin investițiile prevăzute în proiect;

· Societăți  cooperative  înfiinţate  în  baza Legii  nr.  1/2005  republicată,  cu  modificările  și completările ulterioare) care deservesc interesele membrilor prin investițiile prevăzute în proiect;

· Grup de producători (Ordonanta Guvernului nr. 37/2005   privind   recunoasterea si functionarea   grupurilor  si   organizatiilor   de   producatori,   pentru  comercializarea produselor agricole, cu completarile si modificarile ulterioare) care deservesc interesele membrilor prin investițiile prevăzute în proiect.

Solicitantul trebuie să respecte următoarele:

· să desfășoare activități economice ca persoană fizică autorizată/ întreprindere individuală/ întreprindere familială/ persoană juridică română;

· să acţioneze în nume propriu;

· să asigure surse financiare stabile și suficiente pe tot parcursul implementării proiectului.

Următoarele categorii de solicitanți/ beneficiari pot depune proiecte aferente măsurilor/ submăsurilor de investiții derulate prin PNDR 2014-2020, cu respectarea următoarelor condiții, după caz:

a) solicitanții/ beneficiarii/ membrii asociaţiilor de dezvoltare intercomunitară, după caz, înregistrați în registrul debitorilor AFIR, atât pentru Programul SAPARD, cât și pentru FEADR, care achită integral datoria față de AFIR, inclusiv dobânzile și majorările de întârziere până la semnarea contractelor de finanțare;

b) solicitanţii care s-au angajat prin declaraţie pe propria răspundere, la depunerea Cererii de finanțare, că vor prezenta dovada cofinanţării private la data semnării contractului şi nu prezintă acest document la data prevăzută în notificare, numai în cadrul sesiunii continue următoare celei în care a fost depus proiectul;

c) beneficiarii contractelor/ deciziilor de finanțare aferente măsurilor 112, 411-112, 141, 411-141, finanțate prin Programul Național de Dezvoltare Rurală 2007 – 2013, după implementarea proiectelor, iar cei ai sM6.1 și  sM6.3, după acordarea celei de-a doua tranșă de plată din cadrul PNDR 2014-2020.

Atenție!

 În conformitate cu prevederile PNDR 2014-2020 privind asigurarea demarcării între fonduri, Grupurile de Producători recunoscute preliminar din sectorul legume-fructe nu sunt eligibile pentru finanțare prin GAL Siretul Verde  deoarece sunt finanțate din FEGA (Pilonul I).

IMPORTANT!  

Având  în  vedere prevederile  Regulamentului (UE) 2016/679  al  Parlamentului European și  al  Consiliului  din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor), începând cu data  de 25 mai  a.c, toate cererile de finanțare depuse la  AFIR, trebuie s ă fie însoțite de ” Declarație privind prelucrarea datelor cu caracter personal ”, Anexa la prezentul ghid, semnată și datată de către reprezentantul legal al solicitantului.

CONDIȚII MINIME OBLIGATORII PENTRU ACORDAREA SPRIJINULUI

Un solicitant/beneficiar, după caz, poate obţine finanţare nerambursabilă din FEADR şi de la bugetul de stat pentru mai multe proiecte de investiţii depuse pentru măsuri/sub-măsuri din cadrul PNDR 2014-2020, cu îndeplinirea cumulativă a următoarelor condiţii: 

a) respectarea condiţiilor de eligibilitate ale acestuia şi a regulilor ajutoarelor de stat, respectiv a celor de minimis, după caz; 

b) nu sunt create condiţiile pentru a obţine în mod necuvenit un avantaj, în sensul prevederilor art. 60 din Regulamentul (UE) nr. 1.306/2013 al Parlamentului European şi al Consiliului din 17 decembrie 2013 privind finanţarea, gestionarea şi monitorizarea politicii agricole comune şi de abrogare a Regulamentelor (CEE) nr. 352/78, (CE) nr. 165/94, (CE) nr. 2.799/98, (CE) nr. 814/2000, (CE) nr. 1.290/2005 şi (CE) nr. 485/2008 al Consiliului, în orice etapă de derulare a proiectului; 

c) prezentarea dovezii cofinanţării private a investiţiei, prin extras de cont şi/sau contract de credit acordat în vederea implementării proiectului, prin deschiderea unui cont special al proiectului în care se virează/depune minimum 50% din suma reprezentând cofinanţarea privată, disponibilul din acest cont fiind destinat plăţilor efectuate de solicitant în vederea implementării proiectului. Cheltuielile vor fi verificate la depunerea primei cereri de plată. La depunerea următoarelor cereri de plată, condiţia prezentării extrasului de cont, în vederea verificării operaţiunilor întreprinse, nu se mai aplică.

ATENȚIE!  

Pentru justificarea condiţiilor minime obligatorii specifice proiectului dumneavoastră este necesar să prezentaţi în cadrul Studiului de fezabilitate/Documentatiei de Avizare pentru Lucrari de Interventii/Memoriului Justificativ toate informaţiile concludente, informaţii pe care documentele justificative anexate le vor demonstra şi susţine.

În cazul depunerii mai multor proiecte , solicitantul trebuie să dovedească existența cofinanțării private cumulat pentru toate proiectele.
Pentru a fi eligibile, toate cheltuielile aferente implementarii proiectului trebuie să fie efectuate pe teritoriul GAL.
 EG1. Solicitantul trebuie să se încadreze în categoria beneficiarilor eligibili;

Îndeplinirea acestui criteriu se va demonstra în baza documentelor de înfiinţare a solicitantului și /sau a verificărilor în ONRC, a Certificatelor care să ateste lipsa datoriilor restante fiscale şi sociale prezentate la semnarea contractului, a însuşirii obligațiilor și angajamentelor menționate în Declaraţia F din Cererea de finanțare şi în urma verificării experţilor AFIR, în bazele de date AFIR că solicitantul nu se regăseşte în una din categoriile de solicitanți /beneficiari ai măsurilor /submăsurilor de investiții derulate prin PNDR 2014- 2020, restricționate de la finanțare.
EG2. Investiția trebuie să se încadreze în cel  puțin una din  acțiunile/operațiunile eligibile
prevăzute prin Măsura 2/3A:

-  Investiţii tangibile şi/sau intangibile care vizează prelucrarea, comercializarea şi/sau 
dezvoltarea produselor agricole;  constructia de  cladiri si/sau achizitionarea de mijloace de 
transport specializare/echipamente/ pentru depozitarea si expunerea produselor; 


- consultanta, promovare, achizitionarea sau dezvoltarea de software si achizitionarea de 
brevete, licente, drepturi de autor, marci.
Criteriul se consideră îndeplinit prin verificarea însușirii Declaraţiei F din Cererea de finanțare şi în baza corelării informaţiilor din Studiul de Fezabilitate, cu cele din documentele emise de instituţiile publice şi prezentate la momentul contractării (APM, DSP, DSVSA judeţene), cu cele din Certificatul de Urbanism în cazul proiectelor cu constructii-montaj  precum şi cu cele din documentele privind dreptul de proprietate şi/sau folosinţă a imobilelor vizate de investiţie. Nota de constatare emisă de GNM va viza unitatea de producție care se modernizează
EG3. Investiția va fi precedată de o  evaluare a impactului preconizat  asupra mediului dacă aceasta poate avea efecte negative asupra mediului înconjurător, în conformitate cu legislația în vigoare menționată în cap. 8.1 din PNDR 2014-2020;

Se verifica însușirea Declaraţiei F din Cererea de finanțare şi în baza corelării informaţiilor din Studiul de fezabilitate, cu cele din Certificatul de urbanism şi din documentul emis de Agenţia de Protecţia Mediului Judeţeană prezentat în etapa de contractare.
EG4. Viabilitatea economică a  investiției trebuie să fie demonstrată în  baza documentatiei tehnico-economice 

Se verifică îndeplinirea cumulată a următoarelor condiţii:


(1) rezultatul din exploatare din bilanţul precedent anului depunerii proiectului să fie pozitiv sau,  în  cazul  în  care  solicitantul  a  înregistrat  pierdere  din  exploatare  în anul  anterior depunerii cererii de finanțare se verifică dacă în anii N-2 și N-3 (pentru solicitanții  înființați cu cel puțin trei ani înainte de depunerea cererii de finanțare) rezultatul din exploatare este pozitiv . În cazul în care anul precedent depunerii Cererii de Finanţare este anul înfiinţării, nu se analizează rezultatul din exploatare, care poate fi negativ.


(2) indicatorii  economico-financiari  din  cadrul  secţiunii economice să se încadreze în limitele menţionate;
ATENȚIE! Chiar dacă este acceptată pierderea din exploatare pe anul anterior depunerii cererii de finanțare,  trebuie îndeplinit criteriul de eligibilitate referitor la neîncadrarea în  firmă în dificultate.
EG5. Solicitantul trebuie să demonstreze capacitatea de asigurare a cofinanțării investiției 

Se verifica verificarea însuşirea Declaraţiei F şi în baza corelării informaţiilor din Studiul de Fezabilitate, buget indicativ rezultat în urma evaluării şi ulterior, prinverificarea documentului  prezentat în etapa de contractare.
EG6. Investiția  va respecta prevederile legislației în  vigoare din domeniul sănătate publică, sanitar-veterinar și siguranță alimentară;
 Se  verifică SF/MJ  si menţiunile documentelor emise  de  DSP şi  DSVSA  judeţene, depuse  la momentul contractării, dacă este cazul.
EG7. Sprijinul va fi limitat la investiții în procesarea produselor agricole incluse în lista cuprinsă în  Anexa I la Tratatul  privind  Funcţionarea Uniunii  Europene (TFUE)în  scopul obținerii de produse Anexa I;
Criteriul se consideră îndeplinit dacă, prin proiectul propus se vizează prelucrarea materiei prime care face parte din Anexa I la TFUE, iar produsul rezultat este tot un produs inclus în Anexa I și toate  aceste  detalii  sunt justificate  în Studiul  de  Fezabilitate  şi  sunt conforme  cuprevederile acestei anexe – Anexa 4 la ghidul solicitantului. Pentru o încadrare corectă a materiilor prime și produselor finite se vor corela informațiile din Anexa I la TFUE cu informațiile de la adresa web a Autoritatii Naționale a Vămilor http://80.96.3.68:9080/taric/web/tex t/sectiuni.htm.
EG8. Solicitantul nu trebuie să fie în dificultate, în conformitate cu legislația în vigoare;
Criteriul se consideră îndeplinit în baza verificărilor Declaraţiei privind neîncadrarea în categoria firma în  dificultate,  a  situaţiilor  financiare  întocmite  pe  ultimii  doi  ani  fiscali,  a  informațiilor  din Certificatul Constatator, a adresei emisă de bancă/băncile creditoare că solicitantul se încadrează în graficul de rambursare a împrumutului (dacă este cazul).
Capitolul 5 

CHELTUIELI ELIGIBILE ȘI NEELIGIBILE
Pentru a putea fi eligibile,  toate cheltuielile aferente implementării proiectului trebuie să fie efectuate pe teritoriul GAL. 

Un proiect poate cuprinde atât cheltuieli eligibile cât şi cheltuieli neeligibile. Fondurile nerambursabile vor fi acordate doar pentru decontarea cheltuielilor eligibile, cheltuielile neeligibile urmând a fi suportate de beneficiarul proiectului. Cheltuielile neeligibile înscrise în proiectul selectat trebuie de asemenea finalizate până la data depunerii ultimei cereri de plată. 

Un proiect poate cuprinde atât cheltuieli eligibile cât şi cheltuieli neeligibile. Fondurile nerambursabile  vor  fi  acordate  doar  pentru  decontarea  cheltuieli lor  eligibile,  cheltuielile neeligibile urmând a fi suportate de beneficiarul proiectului. Cheltuielile neeligibile înscrise în proiectul selectat trebuie de asemenea finalizate pâna lă data depunerii ultimei Cereri de plată. 
În conformitate cu Strategia de dezvoltare locală aprobată, proiectele trebuie să se încadreze în următoarele tipuri de acțiuni eligibile:

-investiţii tangibile şi/sau intangibile care vizează prelucrarea, comercializarea şi/sau dezvoltarea produselor agricole 


-constructia de  cladiri si/sau achizitionarea de mijloace de transport specializare/echipamente/ pentru depozitarea si expunerea produselor 
Prin intermediul prezentei măsuri se finanțează categoriile de investiții menționate în Reg. Nr. 1305/2013 la art. 17 al. 1 lit. (b) care cuprind :

1. Cheltuieli aferente investițiilor corporale
 

• Construcţia, extinderea, modernizarea și dotarea clădirilor unităților de procesare; 

· construcții destinate unei etape sau întregului flux tehnologic (colectare2 - depozitare (materie primă /produse – sortare – condiționare – procesare - comercializare); 
· construcţii destinate protecţiei mediului (aferente investițiilor pentru reducerea emisiilor gazelor cu efect de seră (GES), energie regenerabilă, eficiență energetică), infrastructură internă şi utilităţi, precum şi branşamente şi racorduri necesare proiectelor, sisteme supraveghere video pentru activitatea propusă prin proiect etc.; 
· pentru respectarea condițiilor de igiena, sanitar-veterinare și a fluxului tehnologic, sunt eligibile spațiile destinate personalului de producție: laboratoare, vestiare tip filtru pentru muncitori, biroul medicului veterinar, biroul maistrilor, a șefului de secție, spațiu pentru servirea mesei etc.; 


● investiții în producerea și comercializarea produselor vinicole propuse de solicitanții care 
nu figureaza în Registrul Plantațiilor Viticole cu Declaraţia de producție și/sau cu Declaraţia 
de stocuri produse vinicole; 


• Achiziţionarea, inclusiv în leasing
 de utilaje noi, instalaţii, echipamente şi mijloace de 
transport specializate în scopul colectării materiei prime și/sau comercializării produselor 
agro-alimentare în cadrul lanțurilor alimentare integrate; 

Atenție! 
Sunt permise achiziționarea utilajelor, instalațiilor, echipamentelor necesare activităţii descrise prin proiect, precum și cele utilizate pentru scăderea consumului de energie și a emisiilor GES. 

Vor fi considerate cheltuieli eligibile mijloacele de transport specializate care transportă numai un anumit tip de materii prime/mărfuri adecvate activității descrise în proiect, următoarele:

- Autocisterne; 

- Autoizoterme (prevăzute cu izolație termică a pereților, dar fără agregat frigorific, fiind folosite pentru transportul mărfurilor alimentare); 

- Autoizoterme cu frig (transport produse perisabile sau cu temperaturi controlate); 

-Rulote și autorulote alimentare; 

- Remorci și semiremorci specializate; 

Cheltuielile cu orice alt mijloc de transport nu sunt considerate eligibile.

· Cheltuieli generate de îmbunătățirea controlului intern al calității și conformarea cu noile standarde* impuse de legislația europeană pentru procesarea și comercializarea produselor agro-alimentare; 
  *cheltuielile privind conformarea la standarde vor fi eligibile începând cu momentul apariției de noi  standarde în domeniul agro-alimentar, înainte să devină obligatorii pentru unitatea de procesare. 


• Cheltuieli aferente marketingului produselor obținute /promovare (ex. echipamente pentru 
etichetarea, ambalarea produselor); 

2. Cheltuieli generate de investițiile în active necorporale: 


• Organizarea şi implementarea sistemelor de management a calităţii şi de siguranţă alimentară, dacă sunt în legătură cu investiţiile corporale ale proiectului; 


• Achiziționarea de tehnologii (know‐how), patente şi licenţe pentru pregătirea implementării proiectului; 


• Achiziţionarea de software, identificat ca necesar în documentația tehnico-economică a proiectului. 


• Cheltuieli aferente marketing-ului produselor obținute, în limita a max. 5% din valoarea eligibilă a proiectului,: 


- înfiintarea unui site – pentru promovarea și comercializarea propriilor produse; 


- etichetarea (crearea conceptului) 


-  creare marcă înregistrată/brand 

Cheltuielile privind costurile generale ale proiectului sunt: 
- cheltuieli pentru consultanță, proiectare, monitorizare și management, inclusiv onorariile pentru consiliere privind durabilitatea economică și de mediu, taxele pentru eliberarea certificatelor, potrivit art.45 din Regulamentul (UE) nr.1305/2013, precum şi cele privind obţinerea avizelor şi autorizaţiilor necesare implementării proiectelor, prevăzute în legislaţia naţională. 

Cheltuielile privind costurile generale ale proiectului sunt eligibile dacă respectă prevederile art.45 din Regulamentul (UE) nr.1305/2013 şi îndeplinesc următoarele condiții: 

a) sunt prevăzute sau rezultă din aplicarea legislației în vederea obținerii de avize, acorduri şi autorizații necesare implementării activităților eligibile ale operațiunii sau rezultă din cerințele minime impuse de PNDR 2014 - 2020; 

b) sunt aferente, după caz: unor studii şi/sau analize privind durabilitatea economică și de mediu, Studiu de Fezabilitate, proiect tehnic, document de avizare a lucrărilor de intervenție, întocmite în conformitate cu prevederile legislației în vigoare;

c) sunt necesare în procesul de achiziții publice pentru activitățile eligibile ale operațiunii; 

d) sunt aferente activităților de coordonare şi supervizare a execuției şi recepției lucrărilor de construcții - montaj. 

Cheltuielile de consultanță - Managementul de proiect pentru obiectivul de investiții sunt eligibile dacă respectă condițiile anterior menționate şi se decontează proporțional cu valoarea fiecărei tranşe de plată aferente proiectului. Excepție fac cheltuielile de consultanță pentru întocmirea dosarului Cererii de Finanţare și cheltuielile de proiectare se pot deconta integral în cadrul primei tranşe de plată doar în cazul în care aceste servicii fac obiectul unui contract de sine stătător sau sunt evidențiate în mod distinct în cadrul contractului de consultanță pentru managementul de proiect. 

Costurile generale ale proiectului trebuie să se încadreze în maximum 10% din totalul cheltuielilor eligibile pentru proiectele care prevăd construcții - montaj și în limita a 5% pentru proiectele care prevăd investiții în achiziții simple. Acestea constau în mod obligatoriu și în servicii de asistență pe perioada implementării proiectului. 

De asemenea, în cazul solicitanților  neplătitori de TVA, în temeiul legislaţiei naţionale privind TVA-ul, sunt cheltuieli eligibile valorile TVA aferente cheltuielilor eligibile purtatoare de TVA.

În vederea asigurării rezonabilității preţurilor trebuiesc îndeplinite următoarele condiții: 
a) încadrarea în limitele de preţuri din Baza de Date cu Prețuri de Referință aplicabilă PNDR 2014-2020 postată pe pagina de internet a AFIR, pentru bunurile care se regăsesc în BDPR; 

b)  prezentarea a două oferte pentru bunuri şi servicii a caror valoare este mai mare de 15 000 Euro şi o ofertă pentru bunuri şi servicii a caror valoare este mai mică sau egală cu 15 000 Euro.

c) Prezentarea în cadrul Studiului de Fezabilitate a declaraţiei proiectantului semnată și ștampilată privind sursa de prețuri pentru lucrările prevăzute în proiect. 

Acțiuni neeligibile: 
· Nu se acceptă achiziționarea de utilaje sau echipamente second hand. 
Cheltuielile neeligibile vor fi suportate integral de către solicitantul finanțării.

Cheltuielile neeligibile generale sunt:

· cheltuielile cu achiziţionarea de bunuri și echipamente „second hand”;
· actiuni de promovare a  bauturilor alcoolice, cu exceptia vinurilor

· cheltuieli efectuate înainte de  semnarea contractului de finanțare a proiectului cu excepţia costurilor generale definite la art. 45, alin. (2) litera c) a R (UE) nr. 1305/2013 care pot fi realizate înainte de depunerea Cererii de Finanțare;

· cheltuieli  cu achiziția mijloacelor de transport  pentru  uz  personal  și  pentru  transport persoane;

· cheltuieli cu achiziția de cap tractor;

· construcția  sau modernizarea locuinței și sediilor sociale;

· spațiile ce deservesc activitatea generală a unității: birouri administrative, săli de ședințe, săli de protocol, spații de cazare etc.
· cheltuieli cu investițiile ce fac obiectul dublei finanțări care vizează aceleași costuri eligibile;

· cheltuieli neeligibile în conformitate cu art. 69, alin. (3) din R (UE) nr. 1303/2013 și anume:


- (a) dobânzi  debitoare, cu excepţia  celor referitoare la  granturi  acordate sub forma unei 
subvenţii  pentru dobândă sau a unei subvenţii pentru comisioanele de garantare și pentru 
fondurile mutuale în condițiile menționate în M17;


- (b) achiziţionarea de terenuri construite și neconstruite;


- (c) taxa pe valoarea adăugată, cu excepţia cazului în care aceasta nu se poate recupera în 
temeiul  legislaţiei naţionale privind TVA-ul și a prevederilor specifice pentru instrumente 
financiare;

· în cazul contractelor de leasing, celelalte costuri legate de contractele de leasing, cum ar fi marja  locatorului, costurile de refinanțare a dobânzilor, cheltuielile generale și cheltuielile de asigurare;

· costuri operaționale, inclusiv costuri de întreținere și chirie;

· achiziționarea de clădiri.
Prin submăsura 2/3Anu se pot finanţa investiţii care se încadrează în următoarele categorii: 

• Producția de biocombustibili și peleți; 

• Investiţiile pentru unităţi de ecarisaj. 

• Producţia și comercializarea produselor vinicole sprijinite prin Programul naţional de sprijin al României în sectorul vitivinicol 2014-2018, măsura –Investiții, capitolul (A) Producția sau comercializarea produselor vinicole -investiții realizate de către întreprinderile vinicole. 

Atenție! întreprinderile vinicole care au accesat sprijin prin Programul naţional de sprijin al României în sectorul vitivinicol 2014-2018 (PNS măsura – Investiții, capitolul (A) Producția sau comercializarea produselor vinicole nu sunt eligibile pentru sprijin prin submăsura 4.2.

· Producătorii de struguri de vin care și-au vândut producția în totalitate către terți și întreprinderile care își propun distilarea vinului dacă produsul obținut în urma distilării este un produs inclus în Anexa I la Tratatul privind Funcționarea Uniunii Europene sunt eligibili pentru sprijin prin submăsura 2/3AProcesarea și comercializarea produselor agricole finanțate în cadrul subprogramului pomicol, dacă din punct de vedere cantitativ, materia primă de bază majoritară (>50%) utilizată provine din sectorul pomicol, indiferent de acțiunile/operațiunile eligibile propuse în proiect. 
· Investiții finanțate prin Programul Național Apicol 2017-2019: 
- în cazul cooperativelor următoarele achiziţii: maturator, centrifugă; 

- pentru toţi solicitanţii - achiziţia de încălzitor miere. 

ATENŢIE! Finalizarea proiectului FEADR presupune ca beneficiarul să finalizeze atât partea de investiţie suportată prin cheltuielile eligibile, cât și partea de investiţie realizată din cheltuielile neeligibile.

Capitolul 6

SELECȚIA PROIECTELOR
Procedura de selecție a proiectelor, criteriile de selecție, punctajele de selecție, criteriile de departajare și pragul minim sunt realizate la inițiativa GAL si aprobate de către Adunarea Generală sau Consiliul Director al GAL, conform prevederilor statutare. Selecția proiectelor se va realiza de către GAL Siretul Verde, pe baza unei evaluări documentate, care va demonstra temeinicia și imparțialitateaa deciziei privind selecția proiectelor, aplicând criteriile de selecție în conformitate cu prevederile fisei măsurii din SDL al GAL. 

Perioada de depunere a proiectelor este precizată în anunțul detaliat al apelului de selecție care poate fi consultat pe site-ul GAL www.siretulverde.ro.

Procesul de selecție al proiectelor și procesul de verificare a contestațiilor se desfășoară potrivit „Procedurii de evaluare selectare proiecte”, elaborat de GAL Siretul Verde, publicat pe site-ul www.siretulverde.ro.

Procedura de selecție a proiectelor stabilită de către GAL  are în vedere promovarea egalitatii între bărbați si femei si a integrarii de gen, prevenirea oricarei discriminari pe criterii de sex, origine rasiala sau etnica, religie sau convingeri, handicap, varsta sau orientare sexuala, dar si stabilirea unor criterii obiective in ceea ce priveste selectarea operatiunilor, care să evite conflictele de interese, garantand ca cel puțin 50% din voturile privind deciziile de selecție vor fi  exprimate de  parteneri  care nu  au  statutul de  autoritate publică si  permitând  selecția  prin procedură scrisă.

Comitetul de selecție al GAL Siretul Verde este alcătuit din 7 membri ai parteneriatului. Pentru fiecare membru al comitetului există un membru supleant. La nivelul luării deciziilor, partenerii economici şi sociali, precum şi alţi reprezentanţi ai societăţii civile reprezintă 85,72%. din parteneriatul local. Dacă unul din proiectele depuse pentru selectare, aparţine unuia din membrii comitetului, în această situaţie persoana (organizaţia) în cauză nu are drept de vot şi nu va participa la întâlnirea comitetului respectiv.

Comitetul de soluționare a contestațiilor este alcatuit din 3 membri ai parteneriatului GAL, alții decât membrii Comitetului de selecție, stabiliți prin decizia Consiliului Director.

 Evaluarea și selectarea proiectelor se va face conform „Procedurii de evaluare și selectare a proiectelor„ astfel:

Proiectele se înregistreaza la secretariatul GAL, iar conformitatea acestora se va realiza la momentul depunerii în baza Fișei de verificare a conformității.

Verificarea conformității. Verificarea conformității constă în verificarea Cererii de finanţare:
- dacă este corect completată; 

- dacă este numerotată, ștampilată etc;

- dacă este prezentată atât în format tipărit cât şi în format electronic; 

- dacă anexele tehnice şi administrative cerute sunt prezente în forma solicitată, precum şi valabilitatea acestora (dacă este cazul). 

În cazul în care expertul verificator descoperă o eroare de formă, proiectul nu este considerat neconform.

Erorile de formă sunt erorile făcute de către solicitant în completarea Cererii de Finanţare, care sunt descoperite de experţii GAL, dar care, cu ocazia verificării conformităţii, pot fi corectate de către aceştia din urmă pe baza unor informaţii prezentate explicit în documentele anexate Cererii de Finanţare. Necompletarea unui câmp din Cererea de Finanţare nu este considerată eroare de formă.

Aceeaşi cerere de finanțare poate fi declarată neconformă de maximum două ori pentru aceeaşi licitaţie de proiecte.

După verificare pot exista două variante:

- Cererea de finanțare este declarată neconformă;

- Cererea de finanţare este declarată conformă; 

Dacă un solicitant renunță, în cursul procesului de evaluare, la o cerere de finanţare conformă, acesta nu o mai poate redepune în aceeaşi sesiune de depunere a proiectelor. Termenul pentru  verificarea conformității  este  de  maxim 2 zile de la înregistrarea proiectului la GAL.
Cererile de  finanţare conforme vor trece la etapa de verificare a eligibității.

Verificarea eligibilității

Eligibilitatea se va verifica în baza Fișei de verificare a eligibilității de către experții evaluatori. Termenul pentru emiterea Fișei de verificare a eligibilității întocmită de GAL Siretul Verde  este maxim de 45 zile de la data semnării Fișei de conformitate de către solicitant.  În cazul solicitării de informații suplimentare, aceste termen poate fi prelungit cu cel mult 10 zile.

Verificarea eligibilităţii constă în: 

- verificarea eligibilităţii solicitantului; 

- verificarea criteriilor de eligibilitate a investiției;

- verificarea bugetului indicativ al proiectului;

 Dacă experții evaluatori consideră necesar, pot solicita informații suplimentare solicitanților utilizând Fișa de solicitare informații suplimentare, iar aceștia au obligația sa răspundă în maxim 5 zile lucrătoare, în  sens contrar cererea de finanțare va fi declarată neeligibilă.

Clarificările admise vor face parte integrantă din cererea de finanțare, în cazul în care proiectul va fi aprobat. 
Dacă se consideră necesar, experții evaluatori pot efectua vizite în teren în scopul asigurării că datele și informațiile cuprinse în anexele tehnice și administrative corespund cu elementele existente pe amplasamentul propus. Concluzia privind respectarea condițiilor de eligibilitate pentru cererile de finanțare pentru care s-a decis verificarea pe teren se va da numai după verificarea pe teren. 

În cazul în care se va proceda la verificarea în teren a proiectului,  solicitantul va fi notificat cu privire la acest aspect si i se va înmâna o copie a Fișei de verificare pe teren.

În urma verificării eligibilității, pot exista următoarele situaţii: 

-  proiectul este neeligibil, caz în care solicitantul este înștiințat cu privire la acest aspect; 

-  proiectul este eligibil, caz în care proiectul va trece la etapa de verificare a criteriilor de selecție;
Verificarea criteriilor de selecție

Verificarea criteriilor de selecție a proiectului se realizează la nivelul GAL conform formularului „ Fișa de evaluare a criteriilor de selecție a proiectului”. Proiectele pentru care se solicită finanţare în cadrul Măsurii 2/3A sunt supuse unui sistem de selecţie,, iar sistemul de punctare este următorul:
	
	Principii/Criterii de selecție
	Punctaj

	CS1


	   Solicitantul face parte dintr-o formă agricolă  asociativă recunoscută conform legislației naționale în vigoare (grup de producători sau cooperativă) 
	20 pct.

	CS2
	Proiectul promovează investiții destinate produselor ecologice
	20pct.

	CS3
	Proiectul valorifică produse/materii prime locale
	20 pct.

	CS4
	Solicitantul este beneficiar al Măsurii M1/3A - Scheme de calitate  
	20 pct.

	CS5
	Proiectul generează locuri de muncă

Se vor acorda 10 pct. pentru fiecare loc de muncă creat
	Max. 20 pct

	
	TOTAL
	100 pct.


Pentru această măsură pragul minim este de 20 de puncte,  sub care niciun proiect nu poate intra la finanţare.

Descrierea modalității de acordare a punctajului
CS1:  Solicitantul face parte dintr-o formă agricolă  asociativă recunoscută conform legislației naționale în vigoare (grup de producători sau cooperativă agricolă)
Pentru a obține punctaj, solicitantul trebuie să demonstreze că este înregistrat ca membru într-o formă asociativă agricolă, înainte de lansarea sesiunii pentru care aplică. 
Documente verificate: Adeverință formă asociativă, Statutul formei asociative
CS 2: Proiecte care promovează investiții destinate produselor ecologice
Se vor puncta proiectele care propun investiții destinate exclusiv produselor ecologice conform prevederilor OUG 34/2000 privind produsele agroalimentare  ecologice  cu  completările și  modificările  ulterioare, produse  care  se  vor regăsi  în  categoria  produselor  vândute,  după finalizarea  proiectului,  conform previziunilor  economice din cadrul Studiului de Fezabilitate. Cel puțin un produs obținut în urma procesării pe linia tehnologică deținută/propusă trebuie să fie ecologic.

Se verifică în SF/MJ dacă solicitantul propune investiţii ce vizează produse ecologice şi puncteaza proiectul în acest sens.
Documente verificate: 
- Studiul de Fezabilitate 
- Pentru modernizări în vederea obținerii unui produs existent: -CERTIFICAT DE CONFORMITATE A PRODUSELOR AGROALIMENTARE ECOLOGICE (produse finite) emis de un organism de inspecţie şi certificare, conform prevederilor OUG 34/2000 privind produsele agroalimentare ecologice cu completările și modificările ulterioare   
-Pentru investitii  în vederea obținerii unui produs nou: FISA DE INREGISTRARE CA PROCESATOR SI PRODUCATOR IN AGRICULTURA ECOLOGICA; CONTRACTUL PROCESATORULUI CU UN ORGANISM CERTIFICAT DE INSPECTIE SI CERTIFICARE.
CS3: Proiectul valorifică produse/materii prime locale
Pentru a obține punctaj, proiectul trebuie să prevadă, prin activitatea propusă, în SF/MJ, exploatarea materiilor prime locale și/sau utilizarea acestora pentru producerea de produse finite si/sau comercializare. 

In acest sens solicitantul se va angaja prin Declaratie pe propria raspundere ca, până la sfârsitul primului an de monitorizare a proiectului, ca urmare a realizării investițiilor propuse prin proiect, cel putin 50% din produsele valorificate să provină din teritoriul GAL.

Atenție!

Pentru indeplinirea acestei obligații, beneficiarii trebuie să se asigure că, pe parcursul perioadei de monitorizare, pot prezenta documentele oficiale și legale de proveniență a materiilor prime/produselor valorificate prin investiție.

Documente verificate: SF/MJ,  Declarație pe propria răspundere

CS4 - Solicitantul este beneficiar al Măsurii M1/3A - Scheme de calitate  
Solicitantul va obține punctaj la acest criteriu numai dacă este beneficiar al Măsurii M1/3A - Scheme de calitate din cadrul SDL GAL Siretul Verde. 

Document verificat: Copie contract de finantare M1/3A
CS5. Proiectul generează locuri de muncă*
Se vor acorda 10 puncte pentru fiecare loc de muncă creat, dar nu mai mult de 20 puncte. 
Documente verificate: SF/MJ
*Vor fi luate în considerare doar locurile de muncă nou-create (nu cele menținute). Pentru a fi considerat loc de muncă nou-creat, durata contractului trebuie să fie de un an sau mai mare.

IMPORTANT!

Orice formă de autoangajare definită în baza legislației naționale (PFA, I.I, IF) poate fi luată în considerare la cunatificarea numărului de muncă create. În acest caz, se va avea în vedere obligativitatea păstrării, de către beneficiar, a unei evidențe a programului de lucru și a perioadei de timp lucrate în vederea desfășurării activității specifice ca PFA sau II, sub forma unei foi de prezență (pontaj) sau a unui document cu valoare echivalentă.  
Selecția proiectelor eligibile se face în ordinea descrescătoare a punctajului de selecţie, în cadrul alocării disponibile pentru selecţie. 
Departajarea proiectelor pentru departajarea proiectelor cu punctaj egal:
 În cazul în care vor exista mai multe proiecte cu același punctaj, criteriul pentru departajare va fi numărul de locuri de muncă create prin proiect. În situaţia în care, şi în urma realizării acestei departajări se menţine egalitatea, criteriul de selecţie pentru proiectele cu acelaşi puntaj este în ordinea depunerii proiectelor.

ATENȚIE! Evaluarea criteriilor de selecție se face numai în baza documentelor depuse odată cu Cererea de  Finanțare. Punctajul fiecarui proiect se va calcula în baza informațiilor furnizate de solicitant în Cererea de Finanțare și în documentele atașate acesteia. Rezultatele evaluării, împreună cu proiectele depuse, vor fi prezentate de către experții GAL Comitetului de Selecție. 
Selecția proiectelor va fi realizată de Comitetul de selecție al GAL Siretul Verde, care este alcătuit din 7 membri ai parteneriatului. Pentru fiecare membru al comitetului există un membru supleant. 

Selecția proiectelor se va realiza cu aplicarea regulii dublului cvorum, respectiv pentru validarea voturilor vor fi prezenți cel puțin 50% din membrii Comitetului de Selecție, dîn care peste 50% vor fi din mediul privat și societatea civilă. Comitetul de Selecție al GAL se asigură de faptul ca proiectul ce urmează a primi finanțare răspunde obiectivelor propuse în SDL și se încadrează în planul financiar al GAL. Proiectele care nu corespund obiectivelor și priorităților stabilite în SDL GAL Siretul Verde, nu vor fi selectate în vederea depunerii la AFIR.
În funcție de relevanța proiectului pentru strategia SDL, de punctaj, de numărul de proiecte depuse, de alocarea disponibilă, Comitetul de Selecție va decide care sunt proiectele care vor fi selectate pentru finanțare. Rezultatul ședintei Comitetului de Selecție va fi un Raport de Selecție, care după caz, poate fi intermediar sau final, iar în cadrul acestui raport vor fi consemnate proiectele retrase, neeligibile, eligibile selectate, valoarea acestora, numele solicitanților, iar pentru proiectele eligibile punctajul obținut pentru fiecare criteriu de selecție. Pentru transparența procesului de selecție a proiectelor, la aceste selecții va lua parte și un reprezentant al Ministerului Agriculturii si Dezvoltarii Rurale din cadrul Compartimentulului de Dezvoltare Rurală Judetean. Pentru realizarea selecției proiectelor se analizează dacă valoarea publică totală, exprimată în euro, a proiectelor eligibile ce întrunesc punctajul minim, este situată sub sau peste valoarea totală alocată măsurii, în cadrul respectivei sesiuni de depunere. În funcție de situațiile prezentate, Comitetul  de selecție poate aproba următoarele rapoarte de selecție:
Raportul  de selecție intermediar
În situația în care valoarea publică totală a proiectelor eligibile depuse și care întrunesc punctajul minim este mai mare decât suma disponibilă  alocată măsurii, Comitetul de Selecție va întocmi, după încheierea procesului de evaluare a tuturor proiectelor depuse, Raportul de selecție intermediar. Acest raport se publică pe site-ul GAL și se transmit solicitanților,  în maxim două zile lucratoare, concluziile privind rezultatul procesului de evaluare și selecție a proiectului.  În cazul în care un proiect este declarat neeligibil, în Notificarea de neeligibilitate vor fi indicate criteriile de eligibilitate care nu au fost îndeplinite precum şi cauzele care au condus la neeligibilitatea proiectului. În cazul în care proiectul este eligibil, Notificarea de eligibilitate va menționa faptul că proiectul a fost declarat eligibil și punctajul obținut pentru fiecare criteriu  de selecție. Solicitanții care au fost notificați de către GAL că proiectele acestora au fost declarate neeligibile pot depune contestații. Notificările vor conține motivele pentru care proiectele nu au fost selectate – se vor menționa criteriile de eligibilitate care nu au fost îndeplinite sau punctajul obținut pentru fiecare criteriu de selecție - precum și perioada de depunere și soluționare a contestațiilor. Notificările către solicitanți asupra rezultatului selecţiei vor fi semnate de către Reprezentantul legal al GAL sau un angajat GAL Siretul Verde desemnat în acest sens. Cererile de finanțare neeligibile vor fi păstrate maximum  60 zile până la finalizarea contestațiilor din sesiunea respectivă, ulterior vor fi returnate solicitanților.

Solicitanții  care au fost notificaţi de către GAL cu privire la faptul că proiectele acestora nu au fost selectate, pot depune contestaţii la sediul GAL în termen de 5 zile lucrătoare de la data primiri notificării, sau în maxim 10 zile lucrătoare de la data publicării Raportului de Selecție Intermediar pe pagina de web a asociației. Contestaţiile primite vor fi analizate de Comisia de Contestaţii înfiinţată la nivelul GAL în termen de 10 zile lucrătoare, cu posibilitatea justificată a majorării termenului cu cel mult 10 zile lucrătoare. Vor fi considerate contestaţii şi analizate doar acele solicitări care contestă elemente legate de eligibilitatea proiectului depus și/sau punctarea unui/unor criterii de selecţie. În urma verificării contestaţiilor depuse, Comisia de Contestaţii va emite un Raport ce va conţine rezultatele analizării contestaţiilor.  Perioada de elaborare și publicare pe site-ul GAL a Raportului de soluționare a contestațiilor este de 2 zile lucrătoare de la data finalizării contestațiilor. Tot în maxim două zile lucrătoare solitanții vor fi notificați asupra rezultatelor contestațiilor depuse la GAL. Raportul de contestaţii se înaintează Comitetului de Selecție în vederea întocmirii Raportului final de Selecție.

Raportul  de Selecție Final

Pentru proiectele care au fost parcurse toate etapele de verificare se întocmește Raportul de Selecție Final în care vor fi înscrise proiectele retrase, neeligibile, eligibile neselectate şi eligibile selectate, valoarea acestora, numele solicitanţilor, iar pentru proiectele eligibile punctajul obţinut pentru fiecare criteriu de selecţie. Selecția proiectelor eligibile se va face în ordine descrescătoare a punctajului de selecție. GAL Siretul Verde poate exclude etapa privind elaborarea și publicarea Raportului de Selecție Intermediar și perioada de primire a contestațiilor și va elabora Raportul de Selecție Final, doar în cazul în care nu există proiecte neeligibile sau proiecte eligibile și neselectate, când valoarea publică totală a proiectelor eligibile care au îndeplinit puctajul minim este mai mică sau egală cu valoarea totală alocată măsurii din cadrul apelului de selecție, neexistând condiții care să conducă la contestarea procesului de evaluare și selecție. În acest caz, Comitetul de selecție va aproba pentru finanțare  toate proiectele  eligibile care au întrunit punctajul minim aferent măsurii.  Perioada de elaborare a Raportului de Selecție Intermediar/Final este de maxim 5 zile lucrătoare de la data finalizării activităților de evaluare și selectie de către experții GAL pentru  proiectele depuse în cadrul unui apel. Raportul de Selecţie Final se publică pe pagina de internet a GAL după aprobarea acestuia de către Comitetul de Selecţie a Proiectelor si avizarea lui de catre CDRJ, , iar solicitantii vor fi notificati în termen de două zile.
În situația în care, în cadrul aceleiași sesiuni, un solicitant declarat eligibil și selectat de către GAL se retrage și rămâne astfel o sumă disponibilă, aceasta sumă poate fi alocată unui alt solicitant declarat eligibil, dar care nu a fost selectat de către GAL. De asemenea, în situația în care un solicitant declarat eligibil și selectat de către GAL este declarat neeligibil de către AFIR și rămâne în acest fel o sumă disponibilă, această sumă poate fi realocată unui alt solicitant declarat eligibil dar neselectat de către GAL, în cadrul aceluiași apel.

Dacă după parcurgerea perioadei de contestații nu intervin modificări în ceea ce privește Raportul intermediar de selecție, se poate reîntruni Comitetul de Selecție în vederea aprobării Raportului de Selecție final sau GAL poate emite o Notă asumată și semnată de președintele /reprezentantul legal GAL (sau o persoană mandată în acest sens) în care vor fi descrise toate etapele procedurii de evaluare și selecție aplicată și faptul că, după parcurgerea tuturor etapelor, asupra Raportului Intermediar de Selecție nu au intervenit modificări, acesta devenind Raport final de selecție la data semnării Notei. GAL are obligația de a atașa această Notă la documentele emise de GAL care însoțesc proiectele selectate depuse la AFIR, precum și de a transmite o copie scanată a acesteia către CDRJ spre informare.

Dacă pe o anumită măsură/componentă a măsurii s-au constituit sume disponibile provenite în urma rezilierii contractelor de finanțare/din economii realizate la finalizarea contractelor de finanțare, sume neangajate ca urmare a neîncheierii contractelor, sume rezultate prin declararea ca neeligibile la nivelul AFIR a unor proiecte eligibile și selectate la nivelul GAL, sume rezultate din realocări financiare, și în Raportul de selecție există proiecte eligibile fără finanțare (în așteptare) ca urmare a ultimei sesiuni lansate, acestea pot fi finanțate în baza unui Raport de Selecție Suplimentar, ce va conține inclusiv statutul tuturor proiectelor depuse, cu evidențierea proiectelor selectate ulterior emiterii Raportului de selecție Emiterea Raportului de selecție suplimentar se realizează cu respectarea condițiilor impuse în cazul Raportului de Selecție (avizarea de către CDRJ și asigurarea transparenței) și va cuprinde mențiuni privind sursa de finanțare și proiectele selectate. Elaborarea și aprobarea Raportului de selecție suplimentar se va realiza în aceleași condiții ca și pentru Raportul de selecție.
Capitolul 7

VALOAREA SPRIJINULUI NERAMBURSABIL
Fondul total disponibil pentru Măsura 2/3A COMERT INOVATIV SI PIETE LOCALE IN TERITORIUL GAL SIRETUL VERDE este de 10.000 euro.
Tipul de sprijin (conform art. 67 din Reg. (UE) nr.1303/2013):


 - Rambursarea costurilor eligibile suportate şi plătite efectiv de solicitant; 

 - Plati in avans, cu conditia constituirii unei garantii bancare sau a unei garantii echivalente 
corespunzatoarea procentului de 100% din valoarea avansului, in conformitate cu art 45(4) 
si art 63 ale R.(CE) nr 1305/2014.
Sume aplicabile și rata sprijinului:

Intensitatatea sprijinului public va fi de maxim 50%  pentru cheltuielile eligibile din proiect. 
Pentru Măsura 2/3A „ COMERT INOVATIV SI PIETE LOCALE IN TERITORIUL GAL SIRETUL VERDE”, valoarea sprijinului nerambursabil poate fi de maximum 10.000 de euro Euro/proiect.
Se vor aplica regulile de ajutor de stat, dacă va fi cazul.
Capitolul 8

COMPLETAREA, DEPUNEREA ȘI VERIFICAREA DOSARULUI CERERII DE FINANȚARE

A. COMPLETAREA, DEPUNEREA ȘI VERIFICAREA DOSARULUI CERERII DE FINANȚARE LA NIVELUL GAL

8.1 Completarea cererii de finanțare
Completarea Cererii de Finanțare, inclusiv a anexelor acesteia, se va face conform modelului standard,  prezentat în Anexa 1 la prezentul Ghid si este disponibil în format electronic, pe site-ul www.siretulverde.ro.

Cererea de Finanțare trebuie redactată pe calculator, în limba română și completată într-un mod clar și coerent pentru a înlesni procesul de evaluare a acesteia. În acest sens, se vor furniza numai informațiile necesare și relevante, care vor preciza modul în care va fi atins scopul proiectului, avantajele ce vor rezulta din implementarea acestuia și în ce măsura proiectul contribuie la realizarea obiectivelor Strategiei de Dezvoltare Locală a GAL Siretul Verde. Modificarea formularului Cererii de finanțare (eliminarea, renumerotarea sectiunilor, anexarea documentelor suport in alta ordine decat cea specificată etc.) poate conduce la respingerea Dosarului Cererii de Finanțare pe motiv de neconformitate administrativă.

Dosarul Cererii de finanțare va cuprinde in mod obligatoriu un opis, cu următoarele:

	Nr. crt.   
	Titlul documentului        
	Nr. Pagina (de la..... până la.....)




Pagina opis va fi pagina cu numărul 0 a Cererii de Finanțare. Cererea de Finanțare trebuie completată într-un mod clar și coerent, pentru a înlesni procesul de evaluare a acesteia. Nu sunt acceptate cereri de finanțare completate de mână.

Compartimentulul tehnic al GAL asigură suportul necesar solicitanților pentru completarea cererilor de finanțare, privind aspectele de conformitate pe care aceștia trebuie să le îndeplinească. Responsabilitatea completării Cererii de Finanțare în conformitate cu Ghidul de Implementare aparține solicitantului.

ATENȚIE! Valoarea proiectului trebuie să fie fundamentată în raport cu durata, acțiunile și rezultatele proiectului și categoriile de cheltuieli să fie încadrate corect în bugetul indicativ. Costurile prevăzute în proiect trebuie să fie rezonabile, justificate și să corespundă principiilor unei bune gestionari financiare, în special din punct de vedere al raportului preț-calitate și al rentabilității. 

Dosarul Cererii de Finanțare va conține Cererea de Finanțare, însoțită de anexele tehnice si administrative, părți integrante ale acesteia, conform listei documentelor prezentata la Cap. 14 din prezentul Ghid, legate într-un singur dosar, astfel încât să nu permită detașarea și / sau înlocuirea acestora.

ATENȚIE! Cererea de Finanțare trebuie insotită de anexele prevăzute. Anexele Cererii de Finanțare fac parte integrantă din aceasta. 
Beneficiarul poate opta pentru obținerea unui avans prin bifarea căsuței corespunzătoare în Cererea de Finanțare. Beneficiarul care nu a solicitat avans la data depunerii Cererii de Finanțare, are posibilitatea de a solicita obținerea avansului, ulterior semnării Contractului de Finanțare, cu condiția să nu depășească data depunerii primului dosar al Cererii de plată la Autoritatea Contractantă și atunci când are avizul favorabil din partea AFIR pentru achiziția prioritar majoritară.

8.2 Depunerea Cererii de finanțare la GAL

Cererea de Finanțare, împreună cu anexele, se va depune în 3 exemplare (1 original și 2 copii conform cu originalul) în format tiparit și 3 exemplare în format electronic pe CD la sediul GAL Siretul Verde din comuna Garoafa, județul Vrancea.

CD-ul va conține documentele atașate Cererii de finanțare scanat și Cererea de finanțare in format editabil. Copia electronică (prin scanare) a Studiului de Fezabilitate/ documentatiei de avizare pentru lucrări de intervenții, ca și a tuturor documentelor atașate Cererii de Finanțare, vor fi salvate ca fișiere distincte cu denumirea conform listei documentelor (sectiunea specifica E din Cererea de Finanțare).

Scanarea se va efectua după finalizarea dosarului (paginare, aplicarea ștampilei pe fiecare pagină, mențiunea „copie conform cu originalul” în cazul documentelor atașate în copie etc.), înainte de a fi legat, cu o rezoluție de scanare maximă de 300 dpi (recomandat 150 dpi) în fișiere format PDF.

Dosarele cererilor de finanțare sunt depuse personal de către responsabilul legal, așa cum este precizat în formularul Cererii de Finanțare sau de către un împuternicit, prin procură legalizată (în original) al responsabilului legal, la sediul GAL Siretul Verde, înaintea datei limită specificată în apelul de selecție.
ATENȚIE! Dosarul cererii de finanțare se depune în format fizic la sediul GAL. Pentru acele documente originale care rămân in posesia solicitantului (ex: act de proprietate, bilant contabil vizat de administratia financiară), copiile trebuie să conțină mentiunea „Conform cu originalul” si sa fie semnate de către responsabilul legal al solicitantului. Exemplarele vor fi marcate clar, pe coperta, in partea superioară dreapta, cu “ORIGINAL”, respectiv “COPIE”.
ATENȚIE! Un solicitant/beneficiar, după caz, poate obtine finanțare nerambursabilă din FEADR si de la bugetul de stat pentru mai multe proiecte de investiții depuse pentru Măsuri / Sub‐Măsuri din cadrulPNDR 2014 ‐ 2020, cu indeplinirea cumulativa a urmatoarelor condiții:


a) respectarea condițiilor de eligibilitate ale acestuia si a regulilor ajutoarelor de stat, respectiv a celor de minimis, după caz;


b) nu sunt create condițiile pentru a obtine in mod necuvenit un avantaj, în sensul prevederilor art. 60 din Regulamentul (UE) nr. 1.306/2013 al Parlamentului European si al 
Consiliului din 17 decembrie 2013 privind finanțarea, gestionarea si monitorizarea politicii 
agricole comune si de abrogare a Regulamentelor (CEE) nr. 352/78, (CE) nr. 165/94, (CE) nr. 2.799/98, (CE) nr. 814/2000, (CE) nr. 1.290/2005 si (CE) nr. 485/2008 al Consiliului, in orice etapa de derulare a proiectului;

 Dacă proiectul se află in sistem (solicitantul a mai depus același proiect si în cadrul altei măsuri din PNDR), acesta nu poate fi depus si la GAL.

8.3 Verificarea dosarului Cererii de Finanțare la GAL

Evaluarea cererilor de finanțare se va realiza de către doi experți ai GAL pe baza fișelor de verificare si procedurilor de evaluare a proiectelor.

a. Verificarea conformității: se va efectua la depunerea Cererii de finanțare la sediul GAL, de către doi experți ai GAL pe baza Fișei de verificare a conformitătii, disponibilă pe site-ul GAL. În urma verificării conformității, dosarul va fi declarat conform/neconform. Solicitantul are dreptul de a depune proiectul de două ori în cadrul aceluiași apel de selecție în cazul în care proiectul a fost declarat neconform. 

În cazul în care proiectul a fost declarat neconform se returnează solicitantului, proiectul poate fi redepus, cu documentația pentru care a fost declarat neconform, refăcută.

În cazul în care se constată erori de formă (de ex.: omisiuni privind bifarea anumitor casete - inclusiv din Cererea de Finanțare, semnării anumitor pagini, atașării unor documente obligatorii) expertul poate solicita documente sau informații suplimentare către solicitant (în funcție de natura informațiilor solicitate), termenul de răspuns fiind de maximum cinci zile de la momentul luării la cunostință de către solicitant. Dacă în urma solicitării informațiilor suplimentare, solicitantul trebuie să prezinte documente, aceste documente trebuie să fie emise la o dată anterioară depunerii Cererii de Finanțare la GAL.

b. Verificarea eligibilității: se va efectua la sediul GAL de către doi experți ai GAL pe baza Fișei de verificare a eligibilității, disponibilă pe site-ul GAL.

Verificarea eligibilității tehnice și financiare a cererilor de finanțare consta în:

• verificarea eligibilității solicitantului;

• verificarea criteriilor de eligibilitate a investiției;

 • verificarea bugetului indicativ al proiectului;

GAL poate solicita informații sau documente suplimentare oricând pe parcursul verificării proiectului, dacă se consideră necesar, prin Fișa de cerere de informații suplimentare, iar răspunsul va fi depus personal de către reprezentantul legal al proiectului la sediul GAL Siretul Verde în termen de 5 zile lucrătoare de la data primirii solicitării de informații suplimentare.

Cazurile în care se pot solicita informații suplimentare sunt următoarele:


-  în cazul în care documentația tehnico-economica (Studiul de Fezabilitate/Documentația de 
Avizare pentru Lucrări de Intervenții) conține informații insuficiente pentru clarificarea unui 
criteriu de eligibilitate sau există informații contradictorii în interiorul ei, ori, față de cele 
menționate in Cererea de Finanțare.


-  în caz de suspiciune privitoare la amplasamentul investiției, se poate solicita extras de 
Carte funciară și în situațiile în care nu este obligatorie depunerea acestui document.


-  în cazul în care avizele, acordurile, autorizațiile au fost eliberate de către autoritătile 
emitente într-o formă care nu respectă protocoalele încheiate între AFIR și instituțiile 
respective sau în cazul în care prezintă eroare de redactare.


-  în cazul în care în bugetul indicativ (inclusiv devizele financiare și devizele pe obiect) există 
diferențe de calcul sau încadrarea categoriilor de cheltuieli eligibile/neeligibile nu este făcută 
corect.

 Nu se vor lua în considerare clarificările de natură să modifice datele inițiale ale proiectului depus. Clarificările admise de GAL vor face parte integrantă din Cererea de finanțare și vor fi luate în considerare și de experții AFIR, în cazul în care proiectul va fi selectat. 

Evaluarea proiectelor se efectuează fără obligativitatea prezentării documentului care atestă evaluarea impactului preconizat asupra mediului si/sau de evaluare adecvată, respectiv a acordului de mediu/avizului Natura 2000. Aceste documente se vor prezenta cu respectarea prevederilor HG nr. 226/2015, cu modificările si completările ulterioare.

 c. Verificarea pe teren a cererilor de finanțare
În etapa de evaluare a proiectului, experții GAL pot realiza vizite pe teren, dacă se consideră necesar. În acest caz solicitantul va fi notificat cu privire la acest aspect, acestuia i se va înmâna o copie a Fisei de verificare pe teren. Scopul verificării pe teren este de a controla datele și informațiile cuprinse în anexele tehnice si administrative ale Cererii de Finanțare și concordanța acestora cu elementele existente pe amplasamentul propus. Se procedează la verificarea anumitor criterii de eligibilitate evidențiate în etapa verificării administrative prin comparație cu realitatea de pe teren, pentru a se obține o decizie rezonabilă privind corectitudinea încadrării în criteriile de eligibilitate și selecție.

Concluzia privind respectarea condițiilor de eligibilitate pentru Cererile de Finanțare pentru care s-a decis verificarea pe teren se va formula numai după verificarea pe teren.

În urma verificărilor privind eligibilitatea solicitatantului pot exista următoarele situații:


- proiectul este neeligibil, caz în care solicitantul va fi inștiințat cu privire la acest aspect;


- proiectul este eligibil, caz în care proiectul va trece la etapa de verificare a criteriilor de 
selecție.

d. Selecția proiectelor se va face conform Procedurii de evaluare și selecție a proiectelor care poate fi consultată pe site-ul www.siretulverde.ro.

Verificarea criteriilor de selecție 

Punctajul fiecărui proiect se va calcula în baza informațiilor furnizate de solicitant în Cererea de Finanțare, în documentele atașate acesteia și în anexele la prezentul Ghid.

În funcție de puntajul stabilit pentru măsură, se efectuează  evaluarea criteriilor  de selecție prin acordarea unui număr de puncte și apoi se calculează scorul atribuit fiecărui proiect.

Evaluarea criteriilor de selecție se face de către GAL Siretul Verde, numai pentru cererile de finanțare declarate eligibile, pe baza Cererii de finanțare, inclusiv a anexelor tehnice și administrative  depuse de solicitant și, după caz, a informațiilor suplimentare solicitate în urma verificării documentare de birou și a verificării pe teren (dacă este cazul).

Pentru proiectele cu același punctaj, departajarea se face conform criteriilor de departajare aferente masurii, mentionate la Capitolul 7 - SELECTIA PROIECTELOR.  Fișa de verificare a criteriilor de selecție va fi completată și semnată, pentru toate proiectele declarate eligibile, de către 2 angajați ai GAL care participă la procesul de selecție.

Termenul pentru emiterea Fișei de verificare a criteriilor  de selecție este maxim de 3 zile de la emiterea Fișei de verificare a eligibilității.

Concluzia privind evaluarea Cererii de Finanțare
În urma verificărilor privind eligibilitatea solicitantului, a proiectului si a criteriilor de selecție, pot exista trei situaţii:


- Proiectul este neeligibil; dacă în urma verificării documentelor nu sunt îndeplinite condițiile 
de eligibilitate și criteriile de selecție, caz în care se va notifica solicitantul.


 - Proiectul este eligibil si selectat; dacă în urma verificării documentelor sunt îndeplinite 
condițiile de eligibilitate și criteriile de selecție, caz în care se va notifica solicitantul


- Proiectul este eligibil si neselectat, dacă sunt îndeplinite condițiile de eligibilitate și punctaj 
minim necesar, dar fondurile alocate în cadrul sesiunii au fost epuizate; solicitantul va fi 
notificat.
După  întocmirea unei liste a proiectelor declarate eligibile si a realizarii unei propuneri  de punctaj pentru fiecare proiect, se va convoca Comitetul de Selectie a proiectelor si se va realiza selectia proiectelor.

B. DEPUNEREA ȘI VERIFICAREA DOSARULUI CERERII DE FINANȚARE LA NIVELUL AFIR

1. Depunerea proiectelor
Proiectele selectate de către GAL se depun la OJFIR pe raza căruia se implementează proiectul, în cadrul sesiunii unice de primire a proiectelor lansat de AFIR, în termen de maximum 15 zile calendaristice de la Raportul de selecție intocmit de GAL. La depunerea proiectului la OJFIR trebuie să fie prezent solicitantul sau un împuternicit al acestuia. În cazul în care solicitantul dorește, îl poate împuternici pe reprezentantul GAL să depună proiectul.

Cererea de finanțare se depune în format letric în original – 1 exemplar si în format electronic (CD – 1 exemplar) la expertul Compartimentulului Evaluare (CE) al Serviciului LEADER și Investiții Non- agricole de la nivelul OJFIR.

Dosarul cererii de finanțare conține Cererea de finanțare însoțită de anexele administrative, legate într-un singur dosar, astfel încât sa nu permită detasarea si/sau înlocuirea documentelor.

Pentru acele documente care ramân in posesia solicitantului, copiile depuse în dosarul Cererii de Finanțare trebuie să conțină mentiunea „Conform cu originalulʺ. În vederea încheierii contractului de finanțare, solicitanții declarați eligibili vor trebui să prezinte obligatoriu documentele specifice precizate în cadrul Cererii de Finanțare în original, în vederea verificării conformității.

2. Verificarea conformității

Experții OJFIR verifică dacă solicitantul a folosit modelul-cadru de formular corespunzător Cererii de Finanțare specifica măsurii din PNDR ale carei obiective/prioritati corespund/sunt similare proiectului propus, raportat la tipul de beneficiar, conform Anexei I a prezentului Ghid și transmit Cererile de Finanțare către serviciile de specialitate responsabile din cadrul structurilor teritoriale ale AFIR, respectiv:


-  la nivelul CRFIR se vor verifica proiectele cu construcții – montaj (indiferent de tipul de 
beneficiar), precum și proiectele de investiții aferente beneficiarilor publici;

-    la nivelul OJFIR se vor verifica proiectele cu achiziții simple (fără constructii – montaj).

În cazul în care se constată erori de formă (de ex.: omisiuni privind bifarea anumitor casete - inclusiv din Cererea de Finanțare, semnării anumitor pagini, atașarii unor documente obligatorii) expertul OJFIR/CRFIR poate solicita documente sau informații suplimentare, către GAL sau solicitant (în funcție de natura informațiilor solicitate), termenul de răspuns fiind de maximum cinci zile de la momentul luării la cunoștință de către solicitant/GAL. Dacă în urma solicitării informațiilor suplimentare, solicitantul trebuie să prezinte documente, aceste documente trebuie să fie emise la o data anterioară depunerii Cererii de Finanțare la GAL/AFIR.

Cererile de Finanțare pentru care concluzia verificării a fost ”neconform”, se returnează reprezentantului GAL/solicitantului (după caz). În acest caz, proiectul poate fi redepus, cu documentația pentru care a fost declarat neconform, refacutp. Redepunerea se poate face în baza aceluiași Raport de selecție.

NOTĂ:  Aceeași cerere de finanțare poate fi depusă de maximum două ori, în baza aceluiași Raport de selecție. În cazul în care concluzia verificării conformității este de două ori „neconform”, Cererea de Finanțare se returnează solicitantului, iar acesta poate redepune proiectul la următorul Apel de selecție lansat de GAL, pe aceeași măsură.
3. Verificarea încadrării proiectelor
La nivelul OJFIR se va verifica încadrarea corectă a proiectului, respectiv utilizarea corectă a Cererii de Finanțare folosită pentru depunere. Se va utiliza ca baza de verificare descrierea măsurii aferente, existența în SDL a GAL, respectiv încadrarea corectă în Domeniul de intervenție principal al măsurii (conform Regulamentului (UE) nr. 1305/2013) corelat cu indicatorii specifici corespunzători domeniului de intervenție.

Cererile de Finanțare pentru care concluzia verificării a fost că proiectul nu este încadrat corect, vor fi inapoiate GAL/solicitanților. Solicitanții pot reface proiectul si il pot redepune la GAL în cadrul următorului Apel de selecție lansat de GAL pentru aceeași măsură, urmând sa fie depus la OJFIR în baza unui alt Raport de selecție.

O cerere de finanțare pentru care concluzia a fost că proiectul nu este încadrat corect de două ori, în cadrul sesiunii unice de primire a proiectelor lansată de AFIR, nu va mai fi acceptată pentru verificare. De asemenea, o cerere de finanțare declarată conformă si retrasă de către solicitant (de două ori) , nu va mai fi acceptată pentru verificare la OJFIR/CRFIR.

Retragerea Cererii de Finanțare se realizează în baza prevederilor Manualului de procedură pentru evaluarea, selectarea si contractarea cererilor de finanțare pentru proiecte de investiții.

4. Verificarea eligibilității

Verificarea eligibilității cererilor de finanțare la nivelul OJFIR sau CRFIR se realizează în funcție de tipul de proiect. Verificarea concordantei cu originalul a documentelor atașate la Cererea de Finanțare se va realiza de încheierea contractului de finanțare, când solicitantul declarat eligibil va prezenta originalele documentelor atașate in copie la Cererea de Finanțare, odata cu documentele solicitate în vederea contractarii.

Expertul va analiza, la punctul de verificare a Declarației pe propria răspundere a solicitantului, dacă exista riscul dublei finanțări, prin compararea documentelor depuse referitoare la elementele de identificare ale investiției finanțate prin alte programe sau măsuri din PNDR, cu elementele descrise in Cererea de Finanțare. În etapa de evaluare a proiectului, exceptând situația în care în urma verificării documentare a condițiilor de eligibilitate este evidentă neeligibilitatea Cererii de Finanțare, experții verificatori vor realiza vizita pe teren (înștiințând, în prealabil și reprezentanții GAL, care pot asista la verificare, ca observatori), pentru toate proiectele care vizează modernizări (inclusiv dotari), extinderi, renovări, în scopul asigurării că datele si informațiile cuprinse în anexele tehnice si administrative corespund cu elementele existente pe amplasamentul propus, în sensul corelării acestora. Concluzia privind respectarea condițiilor de eligibilitate pentru Cererile de Finanțare pentru care s-a decis verificarea pe teren se va da numai după verificarea pe teren.

Expertul verificator poate să solicite informații suplimentare în etapa de verificare a eligibilității, dacă este cazul, în următoarele situații :


- informațiile prezentate sunt insuficiente pentru clarificarea unor criterii de eligiblitate;


- prezentarea unor informații contradictorii în cadrul documentelor aferente Cererii de Finanțare;


- prezentarea unor documente  obligatorii specifice proiectului, care nu respectă formatul 
standard (nu sunt conforme) ;


- necesitatea prezentării unor documente suplimentare fără înlocuirea documentelor 
obligatorii la depunerea Cererii de Finanțare;


- necesitatea corectării bugetului indicativ.

Dacă în urma solicitării informațiilor suplimentare, solicitantul trebuie să prezinte documente emise de alte instituții, aceste documente trebuie să facă dovada îndeplinirii condițiilor de eligibilitate la momentul depunerii Cererii de Finanțare.

Solicitările de informații suplimentare pot fi adresate, ca regulă generală, o singură dată de către entitatea la care se află în evaluare Cererea de Finanțare solicitantului sau GAL-ului, în funcție de natura informațiilor solicitate. Termenul de răspuns la solicitarea de informații suplimentare nu poate depăsi cinci zile de la momentul luării la cunoștință de către solicitant/GAL. Clarificările admise vor face parte integrantă din Cererea de Finanțare, în cazul în care proiectul va fi aprobat. În situații excepționale, se pot solicita și alte clarificari, a căror necesitate a apărut ulterior transmiterii răspunsului la informațiile suplimentare solicitate inițial.

5. Notificarea Cererilor de finanțare eligibile/neeligibile
După finalizarea procesului de verificare a încadrării proiectului si a eligibilității, solicitanții ale căror cereri de finanțare au fost declarate eligibile/neeligibile precum și GAL-ul vor fi notificați de către OJFIR/CRFIR privind rezultatul verificării cererilor de finanțare. Un exemplar al Cererilor de finanțare (copie, in format electronic - CD) care au fost declarate neeligibile de către OJFIR/CRFIR vor fi restituite solicitanților (la cerere), pe baza unui proces-verbal de restituire, încheiat in 2 exemplare, semnat de ambele părți. Acestea pot fi corectate/completate si redepuse de către solicitanți la GAL, în cadrul următorului Apel de selecție lansat de GAL pentru aceeași măsură. Cererile de Finanțare refăcute vor intra din nou într-un proces de evaluare și selecție la GAL si vor fi redepuse la OJFIR în baza Raportului de selecție aferent noului Apel de selecție lansat de către GAL pentru aceeași măsură. Exemplarul original al Cererii de Finanțare declarată neeligibilă va ramâne la entitatea la care a fost verificată.

6. Contestații
Contestațiile privind decizia de finanțare a proiectelor rezultată ca urmare a verificării eligibilității de către OJFIR/CRFIR pot fi depuse de către solicitant în termen de cinci zile de la primirea notificării (data luării la cunoștință de către solicitant), la sediul OJFIR/CRFIR care a analizat proiectul, de unde va fi redirectionată spre soluționare către o structura AFIR superioară/diferita de cea care a verificat inițial proiectul.

Un solicitant poate depune o singura contestatie aferentă unui proiect. Vor fi considerate contestații si analizate doar acele solicitări care contesta elemente tehnice sau legale legate de eligibilitatea proiectului depus si/sau valoarea proiectului declarată eligibilă/valoarea sau intensitatea sprijinului public acordat pentru proiectul depus.

Termenul maxim pentru a răspunde contestațiilor adresate este de 30 de zile calendaristice de la data înregistrării la structura care o soluționează. Solicitantul si GAL-ul va fi informat prin Notificarea solicitantului privind contestația depusă si vor primi o copie a Raportului de contestații.

În cazul în care, în urma unei contestații, bugetul indicativ si planul financiar sunt refăcute de către experții verificatori, solicitantantul si GAL-ul vor fi înștiințati privind modificările prin notificare. Contractul de finanțare va avea, ca anexă, aceste documente refăcute. În cazul în care solicitantul nu este de acord cu bugetul și planul financiar modificat, contractul de finanțare nu se va încheia.

Notă:  După evaluarea Cererii de Finanțare, inclusiv după semnarea angajamentului legal si pe tot parcusul derulării Contractelor/Deciziilor de finanțare, AFIR poate dispune reverificarea proiectului, ca urmare a unei sesizari externe sau ca urmare a unei autosesizari cu privire la existența unor posibile erori de verificare a cerintelor de conformitate si a criteriilor de eligibilitate. Dacă în urma reverificării se constată că s-a produs o neregulă, proiectele respective vor fi declarate neconforme/neeligibile.

Capitolul 9

CONTRACTAREA FONDURILOR
După încheierea etapelor de verificare a Cererii de finanțare, inclusiv a verificării pe teren dacă este cazul, experții CRFIR/OJFIR vor transmite către solicitant formularul de Notificare a solicitantului privind semnarea Contractului de finanțare. O copie a formularului va fi transmisă spre știință GAL-ului Siretul Verde. În cazul în care solicitantul nu se prezintă în termenul precizat în Notificare pentru a semna Contractul de finanțare și nici nu anunță AFIR, atunci se consideră că a renunțat la sprijinul financiar nerambursabil.

Cererea de finanțare depusă de solicitant, rezultată în urma verificărilor, modificărilor și completărilor efectuate pe parcursului etapei de evaluare și selecție devine obligatorie pentru solicitant. Solicitantul acceptă finanțarea nerambursabilă și se angajează să implementeze corect angajamentele asumate pe propria răspundere.
Obiectul Contractului de finanţare îl reprezintă acordarea finanţării nerambursabile de către AFIR, pentru punerea în aplicare a Cererii de finanțare asumată de către solicitant.

Beneficiarului i se va acorda finanţarea nerambursabilă în termenii şi condiţiile stabilite în Contractul de Finanţare şi anexele acestuia, inclusiv în Cererea de finanțare aprobată, pe care acesta are obligaţia de a le respecta.

IMPORTANT !

Se recomandă ca solicitantul, respectiv beneficiarul sprijinului financiar, să consulte integral textul Contractului de finanţare şi al anexelor acestuia, să-și asume cele prevăzute în acestea iar după semnarea contractului, trebuie să se asigure că a intrat în posesia acestora.

 
Semnarea contractelor de finanțare
 
În vederea încheierii Contractului de Finanțare solicitantul va depune la sediul OJFIR (cazul proiectelor fără C+M)/ CRFIR (cazul proiectelor cu C+M) următoarele documente, cu caracter obligatoriu:

1. Exemplarul original al Cererii de finanțare, cu anexele aferente (exemplar original beneficiar care va rămâne în posesia acestuia). 

2. Documente care dovedesc capacitatea şi sursa de cofinanţare privată a investiţiei prin extras de cont (în original) și/ sau contract de credit (în copie) acordat în vederea implementării proiectului.

În cazul în care dovada co-finanţării se prezintă prin extras de cont, acesta va fi vizat şi datat de instituția financiară cu cel mult 5 zile lucrătoare înainte de data depunerii la CRFIR și va fi însoțit de Angajamentul solicitantului (model afișat pe site www.afir.info) că minimum 50% din disponibilul de cofinanțarea privată va fi destinat plăților  aferente  implementării proiectului. AFIR va verifica cheltuielile în extrasul de cont depus la dosarul aferent primei tranșe de plată.

3. Adresă emisă de bancă/ trezorerie cu datele de identificare ale acesteia și ale contului aferent proiectului FEADR (denumirea şi adresa băncii/ trezoreriei şi, codul IBAN al contului de operațiuni cu AFIR).

4. Certificate care să ateste lipsa datoriilor restante fiscale şi locale, valabile la data încheierii contractului, emise de Direcţia Generală a Finanţelor Publice și de primăriile pe raza cărora îşi  au sediul social și puncte de lucru (numai în cazul în care solicitantul este proprietar asupra imobilelor) şi, dacă este cazul, graficul de reeşalonare a datoriilor către bugetul consolidat.

5. Document emis de DSVSA, conform Protocolului de colaborare dintre AFIR şi ANSVSA publicat pe pagina de internet www.afir.info.

6. Document emis de DSP județeană conform protocolului de colaborare dintre AFIR și MS publicat pe pagina de internet www.afir.info.

7. Document emis de Agenția Națională pentru Protecția Mediului (conform protocol colaborare AFIR ANPM-GM): Clasarea notificării/ Decizia etapei de încadrare ca document final/ Acord de mediu/ Aviz Natura 2000.

8. Notă de constatare privind condiţiile de mediu.
În cazul proiectelor care necesită Acordul de mediu/ Avizul Natura 2000, documentele se depun în termen de maximum 7 luni de la primirea de către solicitant a notificării privind selecţia proiectului și înainte de semnarea Contractului de finanţare cu AFIR. După expirarea termenului prevăzut pentru prezentarea documentului de mediu, Contractul de finanțare nu mai poate fi semnat.

9. Cazierul judiciar în original (fără înscrieri cu privire la sancţiuni economico-financiare) al responsabilului legal, valabil la data încheierii contractului. Cazierul judiciar poate fi solicitat de către AFIR, în conformitate cu prevederile Legii nr. 290/2004 privind cazierul judiciar, republicată, cu modificările şi completările ulterioare.
Dacă sunt îndeplinite integral condițiile, în urma primirii și verificării conformității documentelor obligatorii, Autoritatea Contractantă va proceda la încheierea contractului de finanțare.

În situația în care solicitantul nu își îndeplinește obligația de a prezenta/ redepune, după caz, documentele necesare încheierii contractului în termenul precizat în notificare, Contractul de finanțare nu va fi încheiat.

Atenție! Pe durata de valabilitate și monitorizare a contractului de finanțare, beneficiarul va furniza GAL orice  document sau informaţie în măsură să ajute la colectarea datelor referitoare la indicatorii de monitorizare aferenți proiectului.

Dacă beneficiarul nu prezintă documentele prevăzute în Notificare sau nu se prezintă spre semnare la termenul stabilit și nici nu solicită, în scris, Autorității Contractante alte termene, atunci se consideră că a renunțat la ajutorul financiar.

Contractul urmează a fi încheiat după prezentarea și verificarea documentelor necesare contractării, dar nu mai târziu de 15 zile lucrătoare de la data prezentării documentelor de către solicitant.

Pentru stabilirea valorii în lei la încheierea contractului de finanțare se va utiliza cursul euro-leu stabilit de Banca Centrală Europeană, publicat pe pagina web: http://www.ecb.int/index.html, valabil la data de 01 ianuarie a anului în care se încheie Contractul de finanţare.

Important! Bugetul indicativ din cererea de finanţare aprobat în urma evaluării Cererii de  finanțare devine anexa la Contractul de finanțare.

Proiectul tehnic va fi avizat de AFIR după verificarea, respectiv avizarea procedurii de achiziții servicii și înaintea demarării procedurii de achiziții de lucrări.

Durata de execuţie a Contractului de finanțare este de maxim 3 ani (36 luni) pentru proiectele care prevăd investiții cu construcții montaj și de maxim 2 ani (24 luni) pentru achiziţiile simple fără leasing financiar de utilaje, instalaţii, echipamente şi dotări noi. Durata de execuţie prevăzută mai sus poate fi prelungită cu maximum 6 luni, cu acordul prealabil al AFIR şi cu aplicarea penalităţilor prevăzute în contractul de finanţare, la valoarea rămasă de rambursat, cu excepția investițiilor care prevăd adaptarea la standardele europene, caz în care această prelungire nu poate depăşi termenul de grație legal impus pentru adaptarea la standarde.

Durata de execuţie prevăzute mai sus se suspendă în situaţia în care, pe parcursul implementării proiectului, se impune obţinerea, din motive neimputabile beneficiarului, de avize/acorduri/autorizaţii, după caz, pentru perioada de timp necesară obţinerii acestora.

Durata de valabilitate a contractului de finanțare cuprinde durata de execuție a contractului la care se adaugă perioada de 5 ani de monitorizare de la data ultimei plăți efectuate de Autoritatea Contractantă.
 Modificarea contractelor de finanțare
 Modificarea Contractelor de finanţare se poate realiza numai în cursul duratei de execuţie a acesteia stabilită prin decizie şi nu poate avea efect retroactiv. Orice modificare se va face cu acordul ambelor părţi, cu excepţia situaţiilor în care intervin modificări ale legislaţiei aplicabile finanţării nerambursabile, când Autoritatea Contractantă va notifica în scris Beneficiarul cu privire la aceste modificări, iar beneficiarul se obligă a le respecta întocmai.

Modificarea Contractului de finanțare se realizează în următoarele condiții:

• numai în scris,

• numai în cursul duratei de execuţie a acestuia stabilită prin contract,

• nu are efect retroactiv,

• cu acordul ambelor părţi prin:

 

   – act adițional,

 

   – notificare de acceptare

 

   – notă de aprobare.

În cazul apariţiei forţei majore / circumstanţelor excepţionale, demonstrată de beneficiar prin depunerea de documente conform prevederilor legislației în vigoare, nu se va recupera sprijinul acordat la prima tranşă şi, în cazul în care situaţia nu poate fi remediată în termenul de suspendare a Contractului de finanțare, nu se va mai acorda sprijinul aferent tranşei.

 Încetarea contractului de finanțare
Dacă pe parcursul perioadei de valabilitate a contractului se constată că obiectivele/ componentele investiţiei pentru care s-a acordat sprijinul financiar nerambursabil au fost înstrăinate (prin orice tip de act juridic care produce efectul transmiterii proprietăţii sau a oricăruia dintre atributele acesteia), contravaloarea ajutorului financiar public nerambursabil va fi recuperată integral.

În cazul constatării unei nereguli cu privire la încheierea ori executarea Contractului sau în cazul în care beneficiarul este declarat în stare de incapacitate de plată sau a fost declanşată procedura falimentului, precum şi în situaţia în care Autoritatea Contractantă constată că cele declarate pe proprie răspundere de beneficiar, prin reprezentanţii săi, nu corespund realităţii sau în cazul nerespectării de către beneficiar a obligațiilor asumate prin contractul de finanțare  sau documentele/ autorizaţiile/ avizele depuse în vederea obţinerii finanţării nerambursabile sunt constatate ca fiind neadevarate/ false/ incomplete/ expirate/ inexate/ nu corespund realităţii, Autoritatea Contractantă va proceda la încetarea valabilității Contractului, de plin drept, printr-o notificare scrisă adresată beneficiarului, fără punere în întârziere, fără nicio altă formalitate şi fără intervenţia instanţei judecătoreşti. În aceste cazuri, beneficiarul va restitui integral sumele primite ca finanţare nerambursabilă, împreună cu dobânzi şi penalităţi în procentul stabilit conform dispoziţiilor legale în vigoare, şi în conformitate cu dispoziţiile contractuale.

Prin excepție, în situația în care neîndeplinirea obligațiilor contractuale nu este de natură a afecta condiţiile de eligibilitate şi selecţie a proiectului, recuperarea sprijinului financiar se va realiza proporțional cu gradul de neîndeplinire.

Anterior încetării Contractului de Finantare, Autoritatea Contractantă poate suspenda contractul şi/sau plăţile ca o măsură de precauţie, fără o avertizare prealabilă.

Decizia de încetare a Contractului de finanțare va fi comunicată și la GAL.

AVANSURILE



Beneficiarul poate solicita avans de până la maxim 50% din valoarea eligibilă nerambursabilă, la data depunerii Cererii de finanțare sau până la data depunerii primului dosar al Cererii de plată la Autoritatea Contractantă.
Avansul se rambursează la solicitarea beneficiarului după semnarea contractului de finanțare, conform prevederilor art.45 alin.(4) și art.63 ale Regulamentului Consiliului 1305/2013 privind sprijinul pentru dezvoltare rurală acordat din Fondul european agricol pentru dezvoltare rurală (FEADR) şi de abrogare a Regulamentului (CE) nr. 1698/2005 al Consiliului, cu modificările şi completările ulterioare,  şi a legislaţiei naţionale în vigoare.

Beneficiarul poate primi avansul numai după avizarea de către AFIR, după avizarea unei achiziţii şi numai după semnarea Contractului de finanţare.

Pentru a beneficia de rambursarea avansului, beneficiarul este obligat să depună o garanţie financiară, care să acopere suma solicitat ă în avans în procent de 100%, eliberată de o instituţie financiar bancară sau nebancară înscrisă în Registrul Special al Băncii Naţionale a României conform legislației în vigoare, sau poliţă de asigurare eliberată de o societate de asigurări, autorizată potrivit legislației în vigoare. Garanţia financiară se depune odată cu Dosarul cererii de plată a Avansului.

Garanția financiară aferentă avansului trebuie constituită la dispoziția AFIR pe întreaga durată de execuție a contractului și va fi eliberată în cazul în care AFIR constată că suma cheltuielilor autorizate la plată, care corespund contribuţiei financiare a Uniunii Europene şi contribuţiei publice naţionale pentru investiţii, depăşeşte  valoarea avansului. Beneficiarul trebuie să justifice avansul primit de la Autoritatea Contractantă pe baza documentelor justificative solicitate de AFIR conform Instrucţiunilor de plată, Anexa V la Contractul de finanţare, până la expirarea duratei de implementare a proiectului respectiv la ultima tranșă de plată.

În cazul nejustificării avansului la termenul prevăzut anterior, recuperarea sumelor se va face de către AFIR prin executarea scrisorii de garanţie sau a poliţei de asigurare, după caz, cu perceperea de dobânzi şi penalităţi calculate şi datorate pentru perioada cuprinsă între data acordării avansului şi data recuperării integrale a acestuia.

Beneficiarul care a încasat avans de la Autoritatea Contractantă şi solicită prelungirea perioadei maxime de execuţie a contractului de finanţare, este obligat să depuna  la  Autoritatea Contractantă  și documentul prin care dovedește prelungirea valabilității Scrisorii de Garanție Bancară/Nebancară, sau a poliţei de asigurare care să acopere noul termen de execuţie solicitat.

AFIR efectuează plăţi în contul beneficiarilor, deschis la o instituție bancară sau la Trezoreria Statului.

 Atenție! 

În cazul proiectelor de servicii nu se acordă plăți în avans. 

În cazul proiectelor mixte, avansul se va acorda raportat la valoarea componentei de investiții, cu respectarea prevederilor Regulamentului (UE) nr. 1305/2013 și dispozițiilor cap. 8.1 din cadrul PNDR.  

ACHIZIȚIILE
Derularea procedurii de achiziţii pentru bunuri şi execuţie lucrări se poate face începând cu data primirii Notificării de selecţie a proiectului (inclusiv semnarea contractelor de achiziţii) pe proprie răspundere, cu mențiunea că derularea contractului de achiziții pentru bunuri, servicii (managementul proiectului) şi execuţie lucrări va începe după semnarea contractului de finanțare și după avizul favorabil din partea AFIR cu privire la achiziția derulată.

Întreaga procedură de achiziții servicii, bunuri cu sau fara montaj și de execuție lucrari (construcții, modernizări) în cadrul proiectelor finanțate prin PNDR se va derula on-line pe site-ul www.afir.info, conform prevederilor Manualului de achiziții și instrucțiunilor de publicare disponibile pe site-ul Agentiei (tutoriale), valabile atât pentru beneficiari cât și pentru ofertanți, condiția cerută fiind autentificarea beneficiarului/solicitantului pe site-ul www.afir.info.

Trebuie să aveți în vedere că derularea/ finalizarea, inclusiv avizarea din partea AFIR a procedurii de achiziții să se realizeze înainte de îndeplinirea termenului de depunere a primei tranșe de plată, respectiv 6/12 luni de la închierea Contractului de finanțare.

Procedurile de achizitii pentru serviciile de consultanta, proiectare, studii teren, întocmirea  Studiilor de Fezabilitate/ documentațiilor de avizare a lucrărilor de intervenție necesare întocmirii Cererii de finanțare se vor derula, după cum urmează:

· Contractele < =15.000 EURO, fara TVA, se pot adjudeca prin atribuire directă, confom Bugetului indicativ.

· Contractele > 15.000 EURO, fara TVA, conform Bugetului indicativ, pentru servicii de consultanta și servicii pentru întocmirea Studiilor de fezabilitate derulate anterior încheierii Contractului de finanțare cu AFIR, procedura de achiziții se va derula cu respectarea prevederilor Manualului de achiziții pentru beneficiarii privați ai PNDR postat pe  site-ul AFIR.

Achiziție simplă – reprezintă dobândirea, în urma aplicării unei proceduri de licitație, respectiv de selecție de oferte/ conform bazei de date cu prețuri de referință aplicabilă PNDR 2014-2020, publicată pe site-ul AFIR, de către beneficiarul privat al finanțării prin PNDR a unor bunuri cum ar fi tractoare, mașini, utilaje și instalații tehnologice fără montaj și servicii, precum cel de consultanță, dacă este cazul, prin atribuirea unui contract de achiziție.

Achiziție complexă care prevede construcții montaj – reprezintă dobândirea, în urma aplicării unei proceduri de licitație, respectiv de selecție de oferte de către beneficiarul finanțării prin PNDR a unor bunuri cum ar fi utilaje și instalații tehnologice cu montaj și/ sau lucrări de construcții și instalații și servicii prin atribuirea unui contract de achiziție.

Atenţie! Pentru încheierea contractelor cu firmele de consultanţă puteţi consulta Modelul de Contract de Prestări Servicii Profesionale de Specialitate, precum şi Recomandări în vederea încheierii contractelor de prestări servicii de consultanţă şi/ sau proiectare, publicate pe pagina oficială AFIR la secţiunea: Informaţii Generale >> Rapoarte şi Liste >> Listă firme de consultanţă. Aceste documente au un caracter orientativ, părţile având libertatea de a include în contractul pe care îl veţi semna clauzele cele mai potrivite şi adaptate serviciilor vizate de respectivele contracte.

Atenție! Solicitanții care au desfășurat licitații prin procedura „o singură ofertă” vor încărca dosarele pe portalul on-line de achiziții după ce solicitantul va semna Contractul de finanțare cu AFIR. Verificarea și avizarea dosarelor de achiziții în mediul on-line se va efectua la nivelul OJFIR (achiziții simple) și CRFIR (achiziții complexe), prin intermediul departamentelor de specialitate numai după ce solicitantul va semna Contractul de finanțare cu AFIR.

Solicitantul are posibilitatea să demareze procedurile de achiziţii pentru serviciile sus mentionate prin modulul de achizitii on-line înainte sau începând cu data primirii Notificării de selecţie a proiectului (inclusiv semnarea contractelor de achiziţii) pe proprie răspundere, avizarea dosarelor de achiziții realizându-se ulterior semnării Contractului de finanțare cu A.F.I.R.

Atenţie! 

La sesizarea motivată și susținută cu dovezi a unui beneficiar/ contractor cu finanțare din FEADR, cu privire la consultanții/ contractorii/ beneficiarii acestuia care nu se achită de obligațiile contractuale, cu excepția cazurilor de forță majoră, AFIR/ MADR, după o verificare prealabilă și în baza unui act administrativ de constatare, poate să includă și să facă publice informațiile despre aceștia în Lista consultanților/ contractorilor/ beneficiarilor care nu își respectă obligațiile contractuale.

Informații privind consultanții, contractorii și beneficiarii sprijinului financiar neambursabil care nu își respectă obligațiile contractuale vor putea fi consultate pe site-ul oficial al AFIR.

Operațiunile prezente în Cererea de finanțare și în fișa măsurii în secțiunea ,,Sume aplicabile și rate de sprijin” pentru care sprijinul se va acorda sub forma costurilor standard și contribuției în natură nu se supun procedurii de achiziții, cu exceptia situațiilor în care aceasta este obligatorie pentru beneficiarii publici, conform legislației din domeniul achizițiilor publice.

În contextul derulării achiziţiilor private, conflictul de interese se defineste prin:

A.Conflictul de interese între beneficiar/ comisiile de evaluare și ofertanți:
Actionariatul beneficiarului (până la proprietarii finali), reprezentantii legali ai acestuia, membrii în structurile de conducere ale beneficiarului (administratori, membri în consilii de administrație etc) și membrii comisiilor de evaluare:

a. a.dețin acțiuni din capitalul subscris al unuia dintre ofertanți sau subcontractanți;

b. b.fac parte din structurile de conducere (reprezentanți legali, administratori, membri ai consiliilor de administratie etc.) sau de supervizare ale unuia dintre ofertanti sau subcontractanti;

c. c.sunt în relație de rudenie până la gradul IV sau afin cu persoane aflate în situațiile  de mai sus.

B.Conflictul de interese intre ofertanți:
Acționariatului ofertanților (până la proprietarii finali), reprezentanții legali, membrii în structurile de conducere ale beneficiarului (consilii de administrație etc):

a. Dețin pachetul majoritar de acțiuni la celelalte firme participante pentru aceeași achiziție (OUG 66/2011);

b. Fac parte din structurile de conducere (reprezentanți legali, administratori, membri ai consiliilor de administratie etc) sau de supervizare ale unui alt ofertant sau subcontractant;

c. Sunt în relație de rudenie până la gradul IV sau afin cu persoane aflate în situațiile de mai sus.

Nerespectarea de către beneficiarii FEADR a Instrucţiunilor privind achiziţiile private-anexă la contractul de finanţare atrage neeligibilitatea cheltuielilor aferente achiziţiei de servicii, lucrări sau bunuri.

Pe parcursul derulării procedurilor de achiziţii, la adoptarea oricărei decizii, trebuie avute în vedere următoarele principii:

d. Nediscriminarea;

e. Tratamentul egal;

f. Recunoaşterea reciprocă;

g. Transparenţa;

h. Proporţionalitatea;

i. Eficienţa utilizării fondurilor;

j. Asumarea răspunderii.

TERMENELE LIMITĂ ȘI CONDIȚIILE PENTRU DEPUNEREA CERERILOR DE PLATĂ A AVANSULUI ȘI A CELOR AFERENTE TRANȘELOR DE PLATĂ 

1. Verificarea dosarelor cererilor de plată la nivelul GAL Siretul Verde
În etapa de autorizare a plăților, toate cererile de plată trebuie să fie depuse de către beneficiari la GAL Siretul Verde pentru efectuarea conformității.

Dosarul Cererii de Plată (DCP) se depune în 2 exemplare (original și copie) pe suport de hârtie, la care se ataşează pe suport magnetic (CD) documentele întocmite de beneficiar. Beneficiarii au obligația de a depune la GAL și la AFIR Declarațiile de eșalonare.

Beneficiarul va depune la OJFIR/CRFIR/GAL Declaraţia de esalonare a depunerii Dosarelor Cererilor de Plata AP 0.1 in maxim 30 de zile de la avizarea primului dosar de achiziţie.

Beneficiarii prezintă cererea pentru prima tranşă de plată şi documentele justificative în  termen de cel mult 6 luni de la data semnării Contractului de finanţare, în cazul proiectelor pentru investiţii în achiziţii simple, respectiv în termen de cel mult 12 luni în cazul proiectelor pentru investiţii ce presupun construcţii-montaj de la data semnării Contractului de finanţare. Aceste termene se pot prelungi cu cel mult 6 luni, cu plata penalităţilor prevăzute în Contractul de Finanţare.

Beneficiarul trebuie să depună AUTORIZAŢIA DE CONSTRUIRE pentru proiecte care prevăd construcţii (noi, extinderi sau modernizări) la prima tranșă de plata în care solicită spre autorizare  și cheltuieli cu lucrări atât pentru lucrările de baza cât și pentru lucrările cu caracter provizoriu (acolo unde este cazul).

În cazul proiectelor pentru care se decontează TVA-ul de la bugetul de stat conform prevederilor legale în vigoare beneficiarii trebuie să depună și Declarația de eșalonare a depunerii Dosarelor Cererilor de Plată distinctă pentru TVA.

În situația în care DCP este declarat neconform, beneficiarul poate să redepună la GAL Dosarul cererii de plată complet, cu respectarea termenelor prevăzute în Contractul de finanțare/ Actul adițional/ Declarațiile de eșalonare a depunerii DCP. Un DCP declarat neconform poate fi redepus o singură dată la GAL. În cazul în care cererea de plată este declarată „neconformă“ de două ori de către GAL, beneficiarul are dreptul de a depune contestație. În acest caz, contestația va fi analizată de către alți doi experți din cadrul GAL decât cei care au verificat inițial conformitatea dosarului cerere de plată. Dacă în urma analizării contestației, viza GAL‐ului rămâne „neconform“, atunci beneficiarul poate adresa contestația către AFIR. Depunerea contestației se va realiza la structura teritorială a AFIR (OJFIR/CRFIR) responsabilă de derularea contractului de finanțare.

GAL se va asigura de faptul că verificarea conformității dosarelor de plată la nivelul GAL, inclusiv depunerea contestațiilor și soluționarea acestora (dacă este cazul) respectă încadrarea în termenul maxim de depunere a dosarului de plată la AFIR.

Dosarul Cererii de Plată trebuie să cuprindă documentele justificative prevăzute în Instrucţiunile de plată (anexă la Contractul de finanţare), care se regăsesc pe pagina de internet a AFIR (www.afir.info), secțiunea INFORMAȚII UTILE®PROCEDURI DE LUCRU PENTRU PNDR.

 
2. Verificarea dosarelor cererilor de plată la structurile teritoriale ale AFIR
 

În urma realizării verificării de către GAL, în situația în care cererea de plată a fost declarată conformă, beneficiarul depune Dosarul cererii de plată, însoțit de Fișa de verificare a conformității emisă de GAL, la structurile teritoriale ale AFIR (OJFIR/CRFIR) responsabile de derularea contractului de finanțare, conform declarației de eșalonare. La OJFIR pentru proiecte fără construcţii-montaj, la CRFIR pentru proiecte cu construcţii-montaj.

Termenul limită de efectuare a plăţilor către beneficiar este de maxim 90 de zile calendaristice de la data înregistrării cererii de plată conforme.

Conform prevederilor art 63 din Regulamentul (UE) nr. 809/2014 al Comisiei de stabilire a  normelor de aplicare a Regulamentului (UE) nr. 1306/2013 al Parlamentului European și al Consiliului în ceea ce privește sistemul integrat de administrare și control, măsurile de dezvoltare rurală și ecocondiționalitatea, în cazul în care suma solicitată de Beneficiar prin Cererea de plată depășește cu mai mult de 10% suma stabilită în urma verificării Dosarului Cererii de plată, Beneficiarului i se va aplica o sancțiune egală cu valoarea diferenţei dintre suma solicitată şi suma stabilită.

Pentru toate cererile de plată, după primirea de la AFIR a Notificării cu privire la confirmarea plății, în termen de maximum 5 zile, beneficiarul are obligația de a informa GAL SIRETUL VERDE cu privire la sumele autorizate și rambursate în cadrul proiectului.

MONITORIZAREA PROIECTELOR
Durata de valabilitate a contractului de finanțare cuprinde durata de execuție a contractului, la care se adauga 5 ani de monitorizare de la data ultimei plăți efectuate de Autoritatea Contractantă. Activele corporale si necorporale rezultate din implementarea proiectelor finanțate prin programul LEADER, trebuie să fie incluse in categoria activelor proprii ale beneficiarului si sa fie utilizate pentru activitatea care a beneficiat de finanțare nerambursabilă pentru minimum 5 ani de la data efectuarii ultimei plăți. În acest interval este obligatorie menținerea criteriilor de eligibilitate și de selecție în baza cărora proiectul a fost declarat eligibil și selectat. Nerespectarea prevederii va conduce la rezilierea contractului de finanțare și la restituirea integrală a fondurilor accesate prin măsură.

Prin contractul de finanțare semnat cu AFIR privind implementarea Strategiei de Dezvoltare Locală, GAL Siretul Verde și-a asumat monitorizarea proiectelor finanțate prin SDL, cu scopul de a asigura continuitatea menținerii criteriilor de eligibilitate și selecție și îndeplinirea indicatorilor asumați de beneficiar prin cererea de finanțare. Astfel, pe parcursul perioadei de monitorizare, beneficiarul se obligă să pună la dispoziția GAL, în termenul comunicat, toate documentele considerate relevante pentru monitorizarea proiectului. În această perioadă, GAL Siretul Verde își rezervă dreptul de a efectua vizite în teren, la locul investiției, și de a solicita fotografii ale investițiilor/activităților prevăzute prin proiect, cu scopul includerii acestora în rapoartele de activitate și materialele de informare/promovare realizate în cadrul SDL.

Monitorizarea GAL are ca scop urmărirea stadiului implementării proiectelor din SDL, permite colectarea şi structurarea periodică a datelor cu privire la activităţile desfăşurate, rapoarte intermediare/ finale, CP intermediare /finale, indicatori de monitorizare, etc.

Monitorizarea efectuata de GAL are două componente:

-monitorizarea și evaluarea implementării strategiei;

‐monitorizarea proiectelor contractate;

Indicatori de monitorizare pentru Măsura 2/3A:

· numărul de exploatații agricole care primesc sprijin pentru participarea la sistemele de calitate, la piețele locale și la circuitele de aprovizionare scurte, precum și la grupuri/organizații de producători: minim 2
· locuri de muncă create: 2
Capitolul 14

INFORMAȚII UTILE PENTRU ACCESAREA FONDURILOR NERAMBURSABILE
Documentele în baza cărora se evaluează Cererea de finanţare:

1.a) Studiul de fezabilitate (pentru achiziţiile simple se completează doar punctele care vizează acest tip de investiţie)

Studiul de fezabilitate este întocmit conform prevederilor legislației în vigoare, respectiv HG

907/2016.

Atenție! Art 15 din HG 907/2016, cu modificările și completările ulterioare: "Prezenta hotărâre nu se aplică obiectivelor/ proiectelor de investiţii:

a) ale căror lucrări sunt în curs de execuție la data intrării în vigoare a prezentei hotărâri;

b) pentru ale căror proiecte tehnice/ studii de fezabilitate/ documentații de avizare a lucrărilor de intervenție au fost inițiate procedurile de achiziție publică până la data intrării în vigoare a prezentei hotărâri, prin transmiterea spre publicare a anunțului de participare/ emiterea invitației de participare, respectiv ale căror proiecte tehnice/ studii de fezabilitate/ documentații  de  avizare  a  lucrărilor  de  intervenții  au  fost  recepționate  de  investitor/ beneficiar ori au fost depuse spre aprobare/ avizare;

c) pentru care a fost aprobată finanțarea;

d) ale căror proiecte tehnice/ studii de fezabilitate/ documentații de avizare a lucrărilor de intervenții necesită actualizare, în conformitate cu actele normative în vigoare, dacă au fost elaborate și recepționate de investitor/ beneficiar până la data intrării în vigoare a prezentei hotărâri, ori sunt depuse spre reaprobare/ reavizare".
Important!
•  numai în cazul în care este mentionat codul CAEN și datele de identificare ale firmei de consultanța în Studiul de Fezabilitate cheltuielile privind consultanţa sunt eligibile.

•  devizul general și devizele pe obiect trebuie să fie semnate de persoana care le-a întocmit şi ştampilate de elaboratorul documentaţiei. •  se ataşează „foaia de capăt”, care conţine semnăturile colectivului format din specialişti condus de un şef de proiect care a participat la elaborarea documentatiei și ştampila elaboratorului.

•  se  detaliază  capitolul  3  -  Cheltuieli  pentru  proiectare  şi  engineering  și  capitolul  5  - Organizare de șantier prin devize care să justifice în detaliu sumele respective, cât şi pentru a putea fi urmărite în etapa de achiziţii şi autorizare plăţi.

•  părţile desenate din cadrul secţiunii B (planuri de amplasare în zona, planul general, relevee, secţiuni etc.), să fie semnate, ştampilate de către elaborator în cartușul indicator.

•  în cazul în care solicitantul realizează în regie proprie construcțiile în care va amplasa utilajele achiziţionate prin investiţia finanțată din FEADR, cheltuielile cu realizarea construcţiei vor fi trecute în coloana „neeligibile”, prezintă obligatoriu Studiul de Fezabilitate şi Certificatul de Urbanism pentru acestea.

•  în cazul în care investiţia prevede achiziționarea de utilaje cu montaj, solicitantul este obligat să evidenţieze montajul la capitolul 4.2 Montaj utilaj tehnologic din Bugetul indicativ al Proiectului, chiar daca montajul este inclus în oferta/ factura utilajului, cu valoare distinctă pentru a fi considerat cheltuială eligibilă. Dacă montajul se realizează în regie proprie, acesta se evidenţiază obligatoriu ca valoare în coloana „cheltuieli neeligibile”).

•  pentru servicii se prezintă devize defalcate cu estimarea costurilor (nr. experţi, ore/ expert, costuri/ ora. În cazul în care investiţia cuprinde cheltuieli cu construcţii noi sau modernizari, se prezintă calcul pentru investiţia specifică în care suma tuturor cheltuielilor cu construcţii şi instalaţii se raportează la mp de construcţie.
1.b) Expertiza tehnică de specialitate asupra construcţiei existente
1.c) Raportul privind stadiul fizic al lucrărilor
Atenție! În cazul proiectelor care prevăd modernizarea/ finalizarea construcţiilor existente/ achiziţii de utilaje cu montaj care schimbă regimul de exploatare a construcţiei existente, se ataşează  la  Studiul  de  fezabilitate,  obligatoriu  Expertiza  tehnică  de  specialitate  asupra construcţiei existente și Raportul privind stadiul fizic al lucrărilor.

2. Situaţiile financiare, precedente anului depunerii proiectului,  înregistrate la Administraţia Financiară. În cazul în care solicitantul este înfiinţat cu cel puţin trei ani financiari înainte de anul depunerii cererii de finanţare se depun ultimile trei situaţii financiare.

Atenție! Rezultatul de exploatare al anului precedent depunerii Cererii de Finanţare trebuie să fie pozitiv (inclusiv 0). În cazul în care anul precedent depunerii Cererii de Finanţare este anul înfiinţării, nu se analizează rezultatul operaţional care poate fi negative

Pot apărea următoarele situaţii:

a) În cazul unui solicitant înfiinţat în anul depunerii proiectului care nu a întocmit Bilanţul aferent anului anterior depunerii proiectului, înregistrat la Administraţia Financiară, solicitantul nu depune nici un document în acest sens.

b) În cazul solicitanţilor care nu au desfăşurat activitate anterioară depunerii proiectului, dar au depus la Administraţia Financiară Bilanţul anului anterior depunerii proiectului, solicitantul depune la dosarul cererii de finanţare Bilanţul  înregistrat la Administraţia Financiară, prin care dovedeşte că nu a inregistrat venituri din exploatare.

c) În cazul solicitanţilor care nu au desfăşurat activitate anterioară depunerii proiectului şi au depus la Administraţia Financiară Declaraţia de inactivitate (conform legii) în anul anterior depunerii proiectului, atunci la dosarul cererii de finanţare solicitantul va depune declaraţia de inactivitate înregistrată la Administraţia Financiară.

Pentru persoane fizice autorizate, întreprinderi individuale si întreprinderi familiale:
Declarație specială privind veniturile realizate în anul precedent depunerii proiectului înregistrată la Administraţia Financiară, în care rezultatul brut obţinut anual să nu fie negativ;

3.a) Documente solicitate pentru imobilul (clădirile şi/ sau terenurile) pe care sunt/ vor fi realizate investiţiile:
3.a1) Actul de proprietate asupra clădirii, contract de concesiune sau alt document încheiat la notar, care să certifice dreptul de folosinţă asupra clădirii pe o perioadă de cel puțin 10 ani începând cu anul depunerii cererii de finanţare, care să confere titularului inclusiv dreptul de execuție a lucrărilor de construcții, după caz în acord cu precizările din Studiul de Fezabilitate, în conformitate cu prevederile Legii 50/1991 republicată, cu modificările și completările ulterioare, având în vedere tipul de investiţie propusă prin proiect;

3.a2)  Documentul  care  atestă  dreptul  de  proprietate  asupra  terenului,  contract  de

concesiune sau alt document încheiat la notar, care să certifice dreptul de folosinţă al terenului, pe o perioadă de cel puțin 10 ani începând cu anul depunerii cererii de finanțare, care să confere titularului  inclusiv  dreptul  de  execuție  a  lucrărilor  de  construcții,  după  caz,  în  acord  cu precizările din Studiul de Fezabilitate, în conformitate cu prevederile Legii 50/1991, republicată, cu  modificările  și  completările  ulterioare,  având  în  vedere  tipul  de  investiţie  propusă  prin proiect.

Contractul de concesiune este însoţit de adresa emisă de concedent şi trebuie să conţină:


- situaţia privind respectarea clauzelor contractuale și dacă este cazul respectarea graficului de realizare a investiţiilor prevăzute în contract şi alte clauze;


-  suprafaţa  concesionată  la  zi  (dacă  pentru  suprafaţa  concesionată  există  solicitări  privind retrocedarea sau diminuarea, și dacă da, să se menţioneze care este suprafaţa supusă acestui proces) pentru terenul pe care este amplasată clădirea.

Atenţie!  Pentru  construcțiile  definitive  solicitantul  trebuie  să  prezinte  documente  care  să certifice dreptul real principal (drept de proprietate, uz, uzufruct, superficie, servitute (dobândit prin: contract de vânzare-cumpărare, de schimb, de donație, certificat de moștenitor, act administrativ de restituire, hotarare judecătorească)/ drept de creanță dobândit prin contract de cesiune, contract de concesiune, definite conform Legii nr. 50/ 1991, cu modificările și completările ulterioare , pentru terenul pe care urmează a se realiza investiția.

Pentru construcțiile cu caracter provizoriu, definite conform legii nr. 50/1991, cu modificările și

completările  ulterioare,  solicitantul  poate prezenta şi un contract de comodat/ locaţiune

(închiriere) asupra terenului şi acordul expres al proprietarului de drept.

3.a3) Extras de carte funciară sau document care să certifice că nu au fost finalizate lucrările de cadastru, pentru Cererile de Finanţare care vizează investiţii în lucrări privind construcţiile noi sau modernizări ale acestora. Atenţie! În situatia în care imobilul pe care se execută investiţia nu este liber de sarcini (gajat pentru un credit), se depune acordul creditorului privind executia investitiei şi graficul de rambursare a creditului.

4. Certificat de urbanism pentru proiecte care prevăd construcţii (noi, extinderi sau modernizări). Certificatul de urbanism nu trebuie însoţit de avizele menționate ca necesare fazei urmatoare de autorizare.

5. Document emis de ANPM pentru proiect (Acest document se prezintă la momentul încheierii contractului!)

6. Aceste documente se prezintă la momentul încheierii contractului!
6.1 Documente care dovedesc capacitatea şi sursa de cofinanţare a investiţiei emise de o instituţie financiară (extras de cont și/ sau contract de credit).

6.2 Document de la bancă/ trezorerie cu datele de identificare ale acesteia și ale contului aferent proiectului FEADR (denumirea, adresa instituției financiare, codul IBAN al contului în care se derulează operațiunile cu AFIR);

7. Aceste documente se prezintă la momentul încheierii contractului!
7.1 Certificate care să ateste lipsa datoriilor restante fiscale şi sociale emise de Direcţia Generală a Finanţelor Publice și de primăriile pe raza cărora îşi au sediul social și puncte de lucru (numai în cazul în care solicitantul este proprietar asupra imobilelor) şi, dacă este cazul, graficul de reeşalonare a datoriilor către bugetul consolidat.

Atenție! Certificatele trebuie să menționeze clar lipsa datoriilor prin mențiunea „nu are datorii fiscale și sociale sau locale” sau bararea rubricii în care ar trebui să fie menționate.

Atenție! Solicitantul prezintă decizia de rambursare aprobată a sumelor negative solicitate la

rambursare  prin  deconturile  de  TVA  și/  sau  alte  documente  aprobate  pentru  soluționarea cererilor de restituire, decizie/ documente care au fost aprobate ulterior eliberării certificatului de atestare fiscală, pentru compensarea obligațiilor fiscale de la secțiunea A.
7.2 Cazierul judiciar al reprezentantului legal care să ateste lipsa înscrierilor care privesc sancţiuni economico-financiare.

8. Aceste documente se prezintă la momentul încheierii contractului!
8.1 Document emis de DSVSA judeţeană pentru proiect, conform Protocolului de colaborare dintre AFIR şi ANSVSA publicat pe pagina de internet www.afir.info.

8.2 Document emis de DSP județeană pentru proiect, conform Protocolului de colaborare dintre AFIR şi MS publicat pe pagina de internet www.afir.info.

Atenție! Documentele acestui punct vor fi emise cu cel mult un an înaintea depunerii acestora la momentul contractării. Formatul documentelor poate fi vizualizat pe pagina de internet www.afir.info, secţiunea: Informaţii utile/ Protocoale de colaborare.

9.Pentru unitățile care se modernizează:
9.1 Autorizaţie sanitară/ notificare de constatare a conformităţii cu legislaţia sanitară emise cu cel mult un an înaintea depunerii Cererii de Finanţare, pentru unitățile care se modernizează şi se autorizează/ avizează conform legislației în vigoare.

9.2 Nota de constatare privind condiţiile de mediu pentru unităţile în funcţiune - se depune la momentul încheierii contractului.

Atenție!  În  cazul  în  care  solicitantul  prezinta  autorizaţii  de  funcţionare,  acestea  trebuie eliberate/ vizate cu cel mult un an în urmă faţă de data depunerii Cererii de Finanţare. Data de emitere a Notelor de constatare trebuie sa fie cu cel mult un an înaintea depunerii acestora la momentul contractării.

10. a) Statut Societatea cooperativă înfiinţată în baza Legii nr. 1/ 2005 cu modificările și completările ulterioare, Cooperativa agricolă înfiinţată în baza Legii nr. 566/ 2004 cu modificările și completările ulterioare, Organizaţia patronală înfiinţată în baza Legii 62/2011.

10.b)
Document emis de
către Organizația Interprofesională pentru Produsele Agroalimentare (OIPA), din care să reiasă că solicitantul și, daca este cazul, terțele persoane cu care acesta încheie precontracte, are/ au calitatea de membru al acesteia, document avizat de consiliul director.

Se ia în considerare atât documentul avizat de către Preşedintele Consiliului Director cât și de o altă persoană împuternicită de Consiliul Director conform prevederilor statutului.

În acest caz, pe lângă documentul emis de OIPA din care sa reiasă ca solicitantul este membru al acesteia, solicitantul trebuie sa prezinte şi Hotărârea Consiliului Director de împuternicire a Preşedintelui Consiliului Director sau a unei alte persoane din cadrul Consiliului Director, conform prevederilor statutului, în vederea semnării acestor documente şi precontractele cu membrii OIPA în vederea colectării/ comercializării .

11.1 Certificat de conformitate a produselor agroalimentare ecologice (produse finite) emis de un organism de inspecţie şi certificare, conform prevederilor OUG 34/2000 privind produsele agroalimentare ecologice cu completările și modificările ulterioare (pentru modernizări în vederea obținerii unui produs existent).
11.2 (pentru investitii în vederea obținerii unui produs nou):
  a)  Fișa de înregistrare ca procesator și producător în agricultura ecologică; 

b) Contractul procesatorului cu un organism certificat de inspecție și certificare;

Pentru investiţiile noi sau modernizări ale activității existente cu producerea de produse noi ecologice, solicitanţii trebuie să demonstreze prin Studiul de Fezabilitate că materia primă colectată pentru obținerea produsului vizat este ecologică şi că, în urma procesarii se vor obține produse ecologice atestate conform legislaţiei în vigoare. Acest lucru se verifică la Cererile de plată şi în perioada de monitorizare.

12.  Document  care  să  demonstreze  calitatea  de  membru  al  grupului  aplicant  pentru produsul alimentar care participă la sisteme din domeniul calității produselor agricole și alimentare recunoscute sau în curs de recunoaștere la nivel european.

13. Atestatul de produs tradițional emis de MADR , în conformitate cu Ordinul 724/ 2013 privind atestarea produselor tradiţionale (pentru modernizări în vederea obținerii unui produs existent la depunere, pentru investiții în vederea obținerii unui produs nou la ultima plată).

14. Atestat produs alimentar obţinut conform unei reţete consacrate româneşti emis de MADR, în conformitate cu Ordinul 394/2014 privind atestarea produselor alimentare obținute conform rețetelor consacrate românești, (pentru modernizări în vederea obținerii unui produs existent la depunere, pentru investiții în vederea obținerii unui produs nou la ultima plată).

15. Declaraţia cu privire la neîncadrarea în categoria firme în dificultate
16. Precontracte/ contracte încheiate direct cu comercianții cu amănuntul, deținătorii de unități turistice, restaurante, unităti de procesare ulterioară înregistrate/ autorizate, ferme zootehnice, etc.

17. Document care atestă că solicitantul este înregistrat ca membru într-o formă asociativă.
18. Certificat ONRC şi Statut de funcţionare/Act constitutiv/ Alte documente de înfiinţare
şi activitate conform legii din care să rezulte obiectul de activitate.
19. Declaratie raportare GAL
20. Declaraţie privind prelucrarea datelor
21. Alte documente justificative (se vor specifica după caz- contracte/ precontracte cu producătorii de materia primă agricolă, etc. ).
Atenţie! Evaluarea Cererii de finanţare din punct de vedere al eligibilităţii şi al verificării criteriilor de selecţie include şi consultarea informaţiilor referitoare la solicitant şi la punctul de lucru, după caz, deţinute de instituţiile abilitate (ex: ANSVSA, APIA, MADR, ONRC, etc)
GAL SIRETUL VERDE ÎN SPRIJINUL DUMNEAVOASTRĂ

Fiecare cetăţean al României, precum și persoanele juridice de drept român care se încadrează în aria de finanţare a măsurilor din cadrul SDL GAL SIRETUL VERDE, au dreptul să beneficieze de fondurile europene nerambursabile pentru finanţarea propriilor proiecte de investiţii pentru dezvoltare rurală.

[image: image3.png]GAL SIRETUL VERDE vă stă la dispoziţie de luni până vineri între orele 09:30 și 16:30 pentru a vă acorda informaţii privind modalităţile de accesare a măsurilor din SDL, dar și pentru a primi propunerile sau sesizările dumneavoastră privind implementarea Strategiei de Dezvoltare Locală. Experţii GAL SIRETUL VERDE vă pot acorda, pe loc sau în termenul legal (maxim 15 de zile), orice informaţie necesară în demersul dumneavoastră pentru accesarea fondurilor europene. 

Echipa GAL SIRETUL VERDE vă poate ajuta ori de câte ori aveţi o plângere, o reclamaţie sau o petiţie privind o situaţie care intră în aria de competenţă a GAL SIRETUL VERDE. 

De asemenea, dacă considerăţi că sunteţi nedreptăţit, defavorizat sau sesizaţi posibile neregularităţi în implementarea  SDL GAL SIRETUL VERDE, nu ezitaţi să vă adresaţi în scris GAL SIRETUL VERDE, pentru soluţionarea problemelor. 

Apelurile de selecție, ghidurile solicitantului precum și alte informații care va sunt utile in accesarea măsurilor de finanțare sunt publicate pe pagina de internet a GAL www.siretulverde.ro. De asemenea, acestea se gasesc pe suport tipărit la sediul GAL.

IMPORTANT!


Pentru a obţine informaţiile cu caracter general, consultaţi pliantele şi îndrumarele editate de GAL SIRETUL VERDE, disponibile la sediul GAL SIRETUL VERDE si sediile primariilor din teritoriu GAL SIRETUL VERDE , precum și pe pagina de internet www.siretulverde.ro


De asemenea, pentru a obţine informaţii despre SDL GAL SIRETUL VERDE, PNDR şi FEADR ne puteţi contacta direct la sediul  noastre, prin telefon, prin e-mail sau prin pagina de internet – vezi datele de contact de la finalul Ghidului Solicitantului.





GAL SIRETUL VERDE, prin intermediul echipei de experti, vă poate acorda informaţiile necesare pentru a  solicita finanţarea proiectului dumneavoastră. Dacă doriți să obțineți informații sau considerăţi că sunteţi defavorizat în accesarea fondurilor europene  finantate prin SDL GAL SIRETUL VERDE spuneți-ne!


COMUNA GAROAFA, STRADA PRINCIPALĂ  NR. 29, JUDETUL VRANCEA


gal@siretulverde.ro


www.siretulverde.ro


Tel/fax: 0237-702100


Tel.mobil:0736618242











� Investiţii corporale – active fizice şi circulante (clădiri, mijloace de transport, utilaje etc.) 


Investiţii necorporale – active necorporale sub forma de fond de comerţ, brevete etc., cheltuieli (în sensul contabil al cuvântului) de publicitate, cu studii etc.  


� Este considerată cheltuiala eligibila doar leasingul financiar.

